text:
Vaikka Strang eli vielä muutaman viikon ampumavälikohtauksen jälkeen, hän kieltäytyi itsepäisesti nimeämästä itselleen seuraajaa. Hänen mukaansa vain Jumala saattoi valita kirkon johtajan, ja tämä tulisi tehdä tiettäväksi enkelien välityksellä. Strangin kuolema ja lähes samanaikaisesti tapahtunut Beaver Islandin yhteisöjen väkivaltainen hajotus muodostivat yhdessä iskun, josta strangiitit eivät toipuneet. Kirkon jäsenet oli kirjaimellisesti raastettu eroon toisistaan, eivätkä kaikki tienneet toistensa kohtaloista. Samalla heiltä oli riistetty heidän hengellinen johtajansa. Vähitellen suuri osa heistä kokoontui yhteen perustaen löyhän järjestön, joka tunnettiin nimellä Myöhempien aikojen pyhien uusi järjestö. He päättivät olla lähtemättä Brigham Youngin seuraajien perässä Suuren suolajärven laaksoon ja etsiä sen sijaan yhteyttä Joseph Smithin lesken Emma Hale Smithin ja hänen poikansa Joseph Smith III:n kanssa. He liittyivät näiden johtamaan kirkkoon, Reorganisoituun myöhempien aikojen pyhien Jeesuksen Kristuksen kirkkoon, joka nykyään tunnetaan nimellä Kristuksen yhteisö.
Pieni osa Strangin seuraajista kuitenkin pysyi uskollisena profeettansa muistolle. Heidän johtoonsa nousi Wingfield W. Watson, joka johti kirkon hallintoa ja "juoksevia asioita" aina 1900-luvun alkuun. Hän ei kuitenkaan missään vaiheessa väittänyt olevansa profeetta tai omaavansa muita Smithin ja Strangin kykyjä. Kirkon keskuspaikka on nykyään Voreessa (joka on osa Burlingtonia), Wisconsinissa.


title: Myöhempien aikojen pyhien Jeesuksen Kristuksen kirkko (strangiitit)

text: Strangiittien oppi perustuu mormonistiseen perinteeseen ja Strangin siitä antamaan tulkintaan. Kirkko tunnustaa pyhiksi kirjoituksikseen Raamatun, Mormonin kirjan, Voriton Rajah Manchoun historian, sekä Herran lain kirjan (engl. "Book of the Law of the Lord"). Viimeksi mainittu sisältää teoksen itsensä mukaan Mooseksen kirjoituksia, jotka Strang kertoi kääntäneensä uurimin ja tummimin avulla. Teos sisältää mm. kymmenen käskyä, tosin muodossa, jota sen enempää juutalaisuus kuin kristinuskokaan eivät tunne. Strang kertoi esimerkiksi ennallistaneensa kymmeneen käskyyn alun alkaen kuuluneen käskyn "Rakasta lähimmäistäsi niin kuin itseäsi", joka hänen mukaansa oli joutunut myöhemmin kateisiin. Lisäksi kirja sisältää runsaasti ohjeita kirkon käytännön elämää varten.


text: Strang oli vakaumuksellinen monoteisti, ja tämä sai hänet hylkäämään sekä perinteisen kristillisen kolminaisuusajatuksen että mormonistisen ajatuksen kolmesta erillisestä jumalallisesta persoonasta. Sekä Poika että Pyhä Henki olivat Strangin mukaan Isää Jumalaa alempia olentoja. Strang myös hylkäsi mormonismissa keskeisen ajatuksen ihmisen mahdollisuudesta kehittyä kuolemansa jälkeen jumalaksi, nk. ikuisen kehittymisen ajatuksen eli pelastussuunnitelman. Strang omaksui myös ajatuksen evoluutiosta, jota Jumala oli hänen mukaansa johtanut.


text: Strang kiisti myös ajatuksen Jeesuksen neitseellisestä syntymästä. Hänen mukaansa Jeesus oli Marian ja Joosefin lihallinen lapsi, josta tuli messias vasta kasteen yhteydessä. Lopullisesti Jeesuksen messiaanisuus tuli ilmeiseksi vasta hänen kuolemansa ja ylösnousemuksensa jälkeen. Strang tunnusti mormonismin tapaan Kristuksen kärsimyksen ja ristinkuoleman sovitusuhriksi, joka mahdollistaa ihmisen ylösnousemuksen ja syntien anteeksiantamuksen. Ihminen pelastuu tekemällä parannuksen, uskomalla Kristuksen sovitustyöhön, antamalla kastattaa itsensä ja saamalla Pyhän Hengen lahjan kätten päällepanon kautta.


text: Strangiitit uskovat myös pappeuden valtuuden ja avaimien palauttamiseen Smithin kautta. Strang katsoi, että myös naisella on mahdollisuus tulla osalliseksi Aaronin pappeuden viroista. Hän on tiettävästi ensimmäinen myöhempien aikojen pyhien liikkeessä, joka vihki naisia diakoneiksi, opettajiksi ja papeiksi. Strang vihki myös alusta asti mustaihoisia eri pappeuden asteisiin.


text: Strang piti avioliittoa "täksi ajaksi ja iankaikkisuudeksi" eli iankaikkista avioliittoa välttämättömänä Jumalan välittömään läheisyyteen eli korotukseen pääsemiseksi. Hänen mukaansa sellainen voitiin kuitenkin solmia myös muualla kuin temppelissä. Strang halusi rakentaa temppelin sekä Voreehen että Beaver Islandille, ilmeisestikin suorittaakseen niissä endaumenttiseremonioita. Temppelit eivät kuitenkaan koskaan valmistuneet, ja ilmeisesti endaumenttiseremonia ei ole nykyisin käytössä strangiittien parissa. Sama koskee sijaistoimituksia kuolleiden puolesta. Nämä Strangin aikana käytössä olleet toimitukset hyväksytään edelleen periaatteessa, mutta niitä ei toimiteta käytännössä.


text: Strangiitit pitävät moniavioisuutta edelleenkin jumalallisena periaatteena, mutta toistaiseksi moniavioisia liittoja ei solmita.


text: Strangin ajan erikoisuus olivat eläinuhrit, joita uhrattiin osana jumalanpalvelusmenoja. Niillä ei kuitenkaan katsottu olevan synnit sovittavaa merkitystä, koska Kristuksen uhri oli ne jo sovittanut. Nykyään eläinuhrit hyväksytään periaatteessa, mutta niitä ei panna toimeen.


text: Eräs strangiiteille luonteenomainen oppi on myös sapatin pyhittäminen sunnuntain sijaan.


title: Bill Wirtz

text: William W. Wirtz (5. lokakuuta 1929 Detroit, Michigan, Yhdysvallat – 26. syyskuuta 2007 Evanston, Illinois, Yhdysvallat) oli yhdysvaltalainen miljonääri ja urheiluvaikuttaja, joka tunnettiin etenkin NHL-seura Chicago Blackhawksin omistajana ja puheenjohtajana.


title: Bill Wirtz

text: Wirtz valmistui Brown Universitystä vuonna 1950. Hänestä tuli Chicago Blackhawksin omistaja vuonna 1954, kun isä-Arthurin johdolla Wirtzin perhe osti joukkueen. Vuonna 1966 Bill Wirtz nimettiin Chicagon puheenjohtajaksi, jonka myötä hänen 41-vuotinen kautensa seuran johdossa alkoi.


title: Bill Wirtz

text: Vuonna 1970 Wirtz nimettiin NHL:n omistajien johtokunnan puheenjohtajaksi ensimmäiselle kaudelle. Toisen kauden Wirtz aloitti vuonna 1974, jolloin NHL:ää uhkasi uusi WHA-liiga. Hän oli merkittävässä asemassa NHL:n voimistumisessa, sillä hän neuvotteli uuden työehtosopimuksen NHLPA:n kanssa, mikä takasi NHL:lle taloudellisen tasapainon. Myöhemmin hän oli mukana tekemässä NHL:n ja WHA:n yhdistymissopimusta. Wirtz oli kaikkiaan 18 vuotta NHL:n omistajien johtokunnan puheenjohtajana, kauemmin kuin kukaan muu liigan historiassa.


title: Bill Wirtz

text: Wirtz oli merkittävä taustatekijä Chicago Blackhawksin uuden kotihallin, United Centerin valmistumisessa. Wirtz kokosi rahoituksen yhdessä koripalloseura Chicago Bullsin omistaja Jerry Reinsdorfin kanssa kokonaan yksityisistä varoista. United Center valmistui vuonna 1994, ja Wirtz oli ylpeä hankkeen toteutumisesta ilman verorahoja.


title: Bill Wirtz

text: NHL:n ulkopuolella Wirtz vaikutti myös olympiakomiteassa vuosien 1980 ja 1984 talviolympialaisissa.


title: Bill Wirtz

text: Wirtz valittiin Hockey Hall of Fameen vuonna 1976 ja Yhdysvaltain jääkiekon Hall of Fameen vuonna 1985. Lisäksi hänet palkittiin vuonna 1978 Lester Patrick Trophyllä jääkiekon kehittämisessä Yhdysvalloissa.


title: Bill Wirtz

text: Wirtzin rahankäyttöä omistamansa seuran suhteen kritisoitiin pitkään. Monet Chicago-fanit syyttivät Wirtziä tähtipelaajien päästämisestä pois ja useimpien kotipelien televisioinnin kieltämisestä. Hän kertoi tavoitteekseen tuoda Stanley Cup jälleen Chicagoon, mutta ei kuitenkaan lähtenyt palkkakisaan huippupelaajista, minkä johdosta hän sai lempinimensä "Dollar Bill".


title: Bill Wirtz

text: Chicago ei voittanut Stanley Cupia koko sinä aikana, jona Wirtz toimi joukkueen puheenjohtajana. Seuran viimeinen mestaruus on vuodelta 1961. Sen jälkeen, kun Blackhawks muutti uuteen United Centeriin, joukkue on ollut pudotuspeleissä vain neljä kertaa. Chicagon yleisökeskimäärä on vain 12 700, kun halliin mahtuu 20 500 katsojaa.


title: Bill Wirtz

text: Wirtz toimi myös tiiviisti liike-elämässä. Hän hankki omaisuutensa panimoteollisuudessa sekä pankkialalla . Wirtzin omaisuuden arvon on arvioitu olevan yli 550 miljoonaa dollaria .


title: Bill Wirtz

text: Vaikka Wirtz piti Chicagossa tarkkaa rahapolitiikkaa, hänet tunnettiin kaupungissa kuitenkin hyväntekijänä. Chicago Blackhawk Charities perustettiin Wirtzin ohjauksessa vuonna 1993. Perustamisensa jälkeen järjestö on lahjoittanut yli 7,5 miljoonaa dollaria eri hyväntekeväisyyskohteisiin, kuten nuorten urheilulle, kodittomien turvapaikoille ja kuntoutuslaitoksille.


title: Bill Wirtz

text: Wirtz oli naimisissa. Hänellä oli vaimonsa Alicen kanssa yhteensä viisi lasta: Rocky, Gail, Karey, Peter ja Alyson.


title: Bill Wirtz

text: Wirtz kuoli Evanstonin sairaalassa varhain keskiviikkoaamuna 26. syyskuuta 2007 syövän nujertamana


title: Bates College

text: Bates College on vuonna 1855 perustettu yhdysvaltalainen liberal arts college Lewistonissa Mainen osavaltiossa.


title: Bates College

text: Yliopistossa on 1 800 perusopiskelijaa ja 300 jatko-opiskelijaa. Perusopiskelijoita on kaikista Yhdysvaltojen osavaltioista ja 85 maasta. Lähes 35 prosenttia opiskelijoista kuuluu etnisiin vähemmistöihin.


title: Suffolkin yliopisto

text: Suffolkin yliopisto (Suffolk University) on vuonna 1906 perustettu yhdysvaltalainen yliopisto Bostonissa, Massachusettsin osavaltiossa.


title: Suffolkin yliopisto

text: Yliopistossa on 7 000 perusopiskelijaa ja 2 000 jatko-opiskelijaa. Perusopiskelijoita on kaikista Yhdysvaltojen osavaltioista ja 80 maasta. Lähes 30 prosenttia opiskelijoista kuuluu etnisiin vähemmistöihin.


title: Kommunikea

text: Kommunikea on hallituksen virallinen tiedonanto. Usein se on kansainvälisen kokouksen tai valtiovierailun aikana annettu yhteinen julkilausuma, missä todetaan, mitä asianomaiset ovat lausuneet tai päättäneet. Kommunikea ei ole sopimus, vaan ilmoitus siitä, mihin asianomaiset ovat kokouksen tai vierailun aikana päätyneet. Kommunikealla voidaan tarkentaa olemassa olevan valtiosopimuksen ajankohtaista tulkintaa tai sillä voidaan ilmaista kehittyvässä olevan prosessin vaihetta.


title: San Remon musiikkifestivaalit

text: San Remon musiikkifestivaalit, virallisesti Festival della canzone italiana, on vuosittain italialaisessa San Remon kaupungissa järjestettävä musiikkitapahtuma, joka keskittyy italialaiseen laulelmamusiikkiin.


title: San Remon musiikkifestivaalit

text: Tapahtuma on alkanut vuonna 1951, ja se järjestetty aina helmi–maaliskuun vaihteen tienoilla.


title: San Remon musiikkifestivaalit

text: Alkuvuosina festivaalien pitopaikka oli kaupungin kasino, mutta vuodesta 1977 lähtien ne on järjestetty Ariston-teatterissa. Eurovisio on televisioinut kilpailun vuosittain, ja se on saavuttanut suuren kohdeyleisön Itä-Euroopan maissa. Koska kyseessä on Italian tärkein vuosittainen musiikkitapahtuma, myös RAI eli Italian valtiollinen televisioyhtiö on lähettänyt festivaalit, ja usein yli puolet mahdollisista italialaiskatsojista on ollut television ääressä. Festivaalin kautta on myös valittu Italian edustaja Eurovision laulukilpailuun, viimeksi vuonna 2017.


title: San Remon musiikkifestivaalit

text: Keltaisella merkittyinä vuosina kilpailun voittaja on edustanut Italiaa myös Eurovision laulukilpailussa.


title: Michel Sardou

text: Michel Sardou (s. 26. tammikuuta 1947, Pariisi) on ranskalainen laulaja ja sanoittaja, joka on hyvin suosittu erityisesti ranskalaisella kielialueella.


title: Michel Sardou

text: Laulajanuran lisäksi Michel Sardou on toiminut näyttelijänä niin teatterissa kuin elokuvissakin. Tässä kaikessa hän on toiminut sukunsa perinteiden mukaisesti, sillä hänen isänsä oli Fernand Sardou ja äitinsä Jackie Rollin, molemmat viihdealan ammattilaisia.


title: Michel Sardou

text: Sardou on avioitunut kolmesti:


title: Michel Sardou

text: Sardou on kuuluisa rakkauslauluistaan kuten "La Maladie d'Amour", mutta hänen laulunsa ovat käsitelleen useita yhteiskunnan sosiaalisia ja poliittisia ongelmia, kuten naisten asemaa islamilaisessa yhteiskunnassa, katolisen papiston selibaattia. kolonialismia ja kuolemantuomiota. Usein hänen musiikkinsa on syntynyt yhteistyössä ranskalaisen Jacques Revaux'n tai italialaisen Toto Cutugnon kanssa.


title: Michel Sardou

text: Vielä tänään, yli 40 vuoden mittaisen uran tehtyään Sardou on erinomaisen suosittu Ranskassa. Tästä on osoituksena on hänen pitämänsä 18 perättäisen konsertin putki Paris-Bercy-areenalla vuonna 2001. Saliin mahtuu kerrallaan noin 17.000 kuuntelijaa. Ja vuonna 2004 hänen albuminsa "Du plaisir" kohosi heti Ranskan listan kärkeen.


title: Steve Lacy

text: Steven Norman ”Steve” Lackritz eli Lacy (23. heinäkuuta 1934 – 4. kesäkuuta 2004) oli yhdysvaltalainen jazz-saksofonisti.


title: Steve Lacy

text: Lacy syntyi New Yorkissa juutalaiseen sukuun. Hän aloitti uransa dixielandin soittajana, mutta löysi jo pian avantgarden. Hän tuli tunnetuksi varsinkin Thelonious Monkin tuotantoa tulkitsemalla; usein hänen kanssaan teki tällä alueella yhteistyötä pasunisti Roswell Rudd. Hän myös sävelsi itse.


title: Steve Lacy

text: Lacy vieraili Euroopassa ensimmäistä kertaa vuonna 1965. Kyseisen Kööpenhaminan-matkan jälkeen hän siirtyi Italiaan, jossa hän perusti oman kvartettinsa Enrico Ravan, Johnny Dyanin ja Louis Moholon kanssa. Pikaisesti New Yorkiin palattuaan hän palasi Italiaan ja asettui vuonna 1970 Pariisiin, jossa hän eli lähes koko loppuikänsä.


title: Steve Lacy

text: 1970–1990-luvuilla Steve Lacy tuli tunnetuksi varsinkin sekstettinsä kanssa tekemistään levytyksistä. Kiinnostus runouteen näkyy ajoittain myös hänen musiikissaan. Sekstettinsä ulkopuolella hän teki usein yhteistyötä pianistien Eric Watsonin ja Mal Waldronin kanssa.


title: Steve Lacy

text: Lacy palasi Yhdysvaltoihin vuonna 2002. Hän aloitti opettamisen New England Conservatory of Musicissa, mutta sairastui elokuussa 2003 maksasyöpään, johon hän kuoli 4. kesäkuuta 2004 69 vuoden iässä.


title: Fats Navarro

text: Theodore "Fats" Navarro (24. syyskuuta 1923 – 6. heinäkuuta 1950) oli yhdysvaltalainen jazz-trumpetisti. Hän oli 1940-luvun bebop-tyylisen improvisaation pioneereja.


title: Fats Navarro

text: Navarro syntyi Key Westissä, Floridassa, ja aloitti lapsena pianonsoiton. Hän asettui New Yorkiin vuonna 1946. Hänelle kuitenkin kehittyi heroiiniongelma, joka yhdistettynä tuberkuloosiin johti hänen ennenaikaiseen riutumiseensa ja kuolemaansa 26-vuotiaana.


title: Fats Navarro

text: Navarro soitti muiden muassa Charlie Parkerin, Andy Kirkin, Billy Eckstinen, Benny Goodmanin, Lionel Hamptonin, Kenny Clarken, Tadd Dameronin, Eddie ”Lockjaw” Davisin, Coleman Hawkinsin, Illinois Jacquetin, Howard McGheen ja Bud Powellin kanssa.


title: Enrico Rava

text: Enrico Rava (20. elokuuta 1939) on italialainen jazztrumpetisti.


title: Enrico Rava

text: Rava syntyi Triestessä ja soitti 1960-luvulla Gato Barbierin ja Steve Lacyn yhtyeissä. Vuonna 1969 hän lähti New Yorkiin. Rava on tehnyt yhteistyötä muiden muassa Carla Bleyn, Jeanne Leen, Paul Motianin, Lee Konitzin, Roswell Ruddin, Pat Methenyn, Michel Petruccianin, John Abercrombien, Joe Hendersonin, Richard Gallianon, Miroslav Vitoušin, Andrea Centazzon, Joe Lovanon, Gil Evansin ja Cecil Taylorin kanssa.


title: Enrico Rava

text: Rava levytti neljän CD-levyn sarjan trumpetisti Paolo Fresun kanssa. Hän perusti vuonna 2001 uuden kvintetin pianisti Stefano Bollanin kanssa ja voitti vuonna 2002 tanskalaisen Jazzpar-palkinnon.


title: Louis Moholo

text: Louis Tebugo Moholo (s. 10. maaliskuuta 1940) on eteläafrikkalainen jazzrumpali. Hän syntyi Kapkaupungissa ja muutti vuonna 1964 The Blue Notes -yhtyeensä kanssa Eurooppaan.


title: Louis Moholo

text: Moholo asettui Lontooseen ja oli siellä Brotherhood of Breath -yhtyeen jäsen jo vanhan yhteistyökumppaninsa Chris McGregorin kanssa. Hän kuului myös Assagai-nimiseen afrorock-yhtyeeseen.


title: Louis Moholo

text: Moholo on myöhemmin soittanut muiden muassa Derek Baileyn, Steve Lacyn, Evan Parkerin, Enrico Ravan, Roswell Ruddin, Irène Schweizerin, Cecil Taylorin, John Tchicain, Archie Sheppin, Peter Brötzmannin, Keith Tippettin, Elton Deanin ja Harry Millerin kanssa.


title: Louis Moholo

text: Moholo palasi syyskuussa 2005 Etelä-Afrikkaan, jossa hän esiintyi Johannesburgin elektronisen musiikin UNYAZI-festivaalilla George Lewisin kanssa.


title: Horace Silver

text: Horace Ward Martin Tavares Silver (2. syyskuuta 1928 Norwalk, Connecticut, Yhdysvallat – 18. kesäkuuta 2014) oli yhdysvaltalainen jazzmusiikin pianisti ja säveltäjä.


title: Horace Silver

text: Silverin isä oli kapverdeläinen ja muutti nimensä Silva muotoon Silver tultuaan Yhdysvaltoihin. Hänen äitinsä oli syntynyt Connecticutissa irlantilais-afrikkalaisten vanhempien perheeseen.


title: Horace Silver

text: Silver aloitti jazzuransa soittamalla tenorisaksofonia. Hän sai vaikutteita Lester Youngilta ja myöhemmin pianistina Bud Powellilta.


title: Horace Silver

text: Ensilevytyksensä Silver teki Stan Getzin kanssa. Kun hän muutti New Yorkiin, hän pääsi Blue Note Recordsin vakituiseksi artistiksi 1952–1953. Silver teki yhteistyötä muun muassa Art Blakeyn kanssa ja oli hard bop -tyylin pioneereja.


title: Herb Alpert

text: Herbert ”Herb” Alpert (s. 31. maaliskuuta 1935) on yhdysvaltalainen viihdemuusikko. Hän on voittanut kahdeksan Grammy-palkintoa.


title: Herb Alpert

text: Alpert syntyi Los Angelesissa, Kaliforniassa, ja opiskeli Etelä-Kalifornian yliopistossa. Hän aloitti vuonna 1957 lauluntekijänä yhteistyön Lou Adlerin kanssa. Alpertilta syntyivät muiden muassa hitit ”Baby Talk”, ”Wonderful World” ja ”Alley-Oop”. Laulusolistin uransa hän aloitti vuonna 1960 RCA Records -levymerkille. Alpert perusti vuonna 1962 Jerry Mossin kanssa A&M Records -levy-yhtiön. Hän on toiminut myös levyjen tuottajana.


title: Herb Alpert

text: Alpert tunnetaan parhaiten latinovaikutteisesta, jo vuonna 1969 hajonneesta The Tijuana Brass -yhtyeestä, jonka kanssa hän loi suurimmat saavutuksensa. Hänellä on kuitenkin myös sooloura, joka on tuottanut muun muassa instrumentaalihitin ”Rise” (1979).


title: Herb Alpert

text: Alpertin viimeisin uutta materiaalia sisältävä albumi "I Feel You" ilmestyi vuonna 2011, yhteistyönä Lani Hallin kanssa. Herb Alpertilla on tähti Hollywood Walk of Famella ja jäsenyys Rock and Roll Hall of Famessa.


title: Herb Alpert

text: Alpert levytti vuosikymmenten ajan A&M Records -levymerkille, jonka hän itse perusti yhdessä Jerry Mossin kanssa.


title: Rita Coolidge

text: Rita Coolidge (s. 1. toukokuuta 1944 Lafayette, Tennessee) on Grammy-palkittu yhdysvaltalainen laulaja.


title: Rita Coolidge

text: Coolidge syntyi Tennesseen osavaltion Lafayettessa cherokeesukuisen baptistipapin tyttärenä. Hän aloitti muusikonuransa Delaney & Bonnien yhtyeessä sekä taustalaulajana muiden muassa Joe Cockerille, Eric Claptonille ja Leon Russellille. Hän oli vuosina 1973–1980 naimisissa countrytähti Kris Kristoffersonin kanssa. Hän on levyttänyt mm. A&M Recordsille.


title: Rita Coolidge

text: Coolidgen tunnetuimpia levytyksiä ovat hitit ”(Your Love Has Lifted Me) Higher and Higher”, ”We’re All Alone”, ”One Fine Day”, ”I Don’t Want to Talk About It”, ”The Way You Do the Things You Do” ja ”I'd Rather Leave While I'm in Love”.


title: Rita Coolidge

text: Rita Coolidge lauloi vuonna 1983 James Bond -elokuvan "Octopussy – mustekala" tunnuslaulun ”All Time High”. Samana vuonna häneltä mm. ilmestyi single "I’ll Never Let You Go" samannimiseltä albumilta.


title: Rita Coolidge

text: 1990-luvun loppupuolella Coolidge perusti Walela-nimisen lauluyhtyeen sisarensa Priscilla Coolidgen ja tämän tyttären Laura Satterfieldin kanssa.


title: Mandaatti

text: Mandaatti voi tarkoittaa seuraavia asioita:


title: Tatjana von Rippas

text: Tatjana von Rippas (3. toukokuuta 1882 – 14. syyskuuta 1964) oli Venäjältä Pietarista lähtöisin oleva viulunsoiton opettaja Suomessa. Hän opetti viipurilaislähtöisessä Päijät-Hämeen musiikkiopistossa Lahdessa.


title: Tatjana von Rippas

text: Von Rippasille myönnettiin Pro Finlandia -palkinto vuonna 1952.


title: Gerda Qvist

text: Gerda Qvist (14. elokuuta 1883 Helsinki – 5. syyskuuta 1957) oli suomalainen kuvanveistäjä. Hän oli ensimmäisiä suomalaisia naiskuvanveistäjiä ja suomalaisen mitalitaiteen uranuurtaja.


title: Gerda Qvist

text: Qvistin vanhemmat olivat Helsingin polyteknillisen opiston johtaja, valtioneuvos Ernst Edvard Qvist ja Anna Franciska Theodora o.s. Snellman. Tytön haaveet pianistinurasta kariutuivat 17-vuotiaana saatuun vakavaan kuulovammaan.


title: Gerda Qvist

text: Qvist opiskeli Suomen Taideyhdistyksen piirustuskoulussa 1902–1903, jossa hänen opettajinaan olivat C. E. Sjöstrand ja Felix Nylund. Hänellä oli kuvataideopettajan pätevyys. Tulevan uran kannalta ratkaisevaa olivat oppivuodet Tukholmassa mitalinkaivertaja, professori Erik Lindbergin opissa. Tällöin hän löysi oman tyylinsä ja erikoistui mitalitaiteeseen. Kotimaisiin yhteisnäyttelyihin hän osallistui vuodesta 1908 alkaen.


title: Gerda Qvist

text: Qvist on suunnitellut Helsingissä Hietarannassa olevan aurinkokellon (1931). Hän erikoistui mitaleihin jo 1908. Vuosina 1917–1950 hän suunnitteli kaikkiaan 150 mitalia, muun muassa Jean Sibeliuksen, Henrik Gabriel Porthanin, Sophie Mannerheimin muistomitalin, mitalin Svenska Litteratursällskapetille sekä Fiskarsin, Nokian, Enso-Gutzeitin teollisuuslaitoksille.


title: Gerda Qvist

text: Qvistille myönnettiin Pro Finlandia -mitali 1953, ja vuoden 1937 Budapestin mitalitaiteen näyttelyssä hän sai kultamitalin. Vastaavasta Madridin-näyttelystä 1951 hän sai pronssia.


title: Leon Russell

text: Leon Russell (s. Claude Russell Bridges, 2. huhtikuuta 1942 Lawton, Oklahoma, Yhdysvallat – 13. marraskuuta 2016 Nashville, Tennesee, Yhdysvallat ) oli Grammy-palkittu yhdysvaltalainen laulaja, lauluntekijä, kitaristi ja pianisti. Hän syntyi Lawtonissa Oklahomassa ja opiskeli Will Rogers High Schoolissa.


title: Leon Russell

text: Russell oli alun perin arvostettu sessiomuusikko muun muassa Jerry Lee Lewisille, Phil Spectorille, The Rolling Stonesille, Dorsey Burnettelle ja Glen Campbellille. Hän kuului Wrecking Crew -nimiseen studiomuusikoiden ryhmään.


title: Leon Russell

text: Hänen ensimmäinen menestyksensä lauluntekijänä oli ”Delta Lady”, jonka Joe Cocker levytti vuonna 1969. Hänen muita menestyksiään oli ”Superstar”, josta ovat esittäneet omat versionsa muiden muassa Rita Coolidge ja The Carpenters.


title: Leon Russell

text: Russell rakensi oman äänitysstudiona vuonna 1967 ja äänitti siellä yhdessä kitaristi Marc Bennon kanssa albumin "Look Inside (Asylum Choir)". Russellin ensimmäinen sooloalbumi on vuodelta 1970. Soolouransa aikana hän otti vaikutteita lukuisista tyylilajeista, kuten countrysta, rockista, folkista, R&B:stä, bluesista ja gospelista, mutta samanaikaisesti hän jatkoi myös säveltämistä ja uraansa sessiomuusikkona.


title: Leon Russell

text: Russellin tunnetuimpien sooloalbumien joukkoon lukeutuu "Carney" (1972).


title: Leon Russell

text: Russell oli vuonna 2010 hoidettavana sydämen vajaatoiminnan vuoksi, ja hänelle tehtiin heinäkuussa 2016 sydänleikkaus hänen saatuaan sydänkohtauksen. Hän oli toipumassa leikkauksesta mutta kuoli lopulta 13. marraskuuta 2016 nukkuessaan kotonaan Nashvillessa.


title: Liikelentokone

text: Liikelentokone on tyypillisesti alle 20-paikkainen ja kaksimoottorinen lentokone, jota käytetään liikemiesten, poliitikkojen ynnä muiden lentomatkustamiseen.


title: Liikelentokone

text: Ilmailu sai osin alkunsa tällaiseen tehtävään tarkoitetuista lentokoneista, toisin ensimmäiset 20–25 vuotta lentämisen vaarallisuus rajoitti kysyntää rajusti. Reittilentojen hinnat olivat Yhdysvalloissa 1950-luvulle asti ja Länsi-Euroopassa 1960-luvun alkuun asti niin korkeat, että matkustajisto koostui lähinnä siitä ihmisryhmästä, jolla on varaa tai valtaa käyttää liikelentokoneita 2000-luvun alussa.


title: Liikelentokone

text: Liikelentokoneiden konetyypit loivat 1960-luvun lopulla termin ”jet set”, ihmiset, jotka lensivät Välimeren rannoille ja saarille omilla pienellä suihkumoottorein varustetulla lentokoneella. Tämä yhteisö loi myös termin ”mile high club”, eli seksin harrastamisen lentokoneissa. Tätä julkkisilmailuperinnettä ovat sittemmin jatkaneet esimerkiksi Harrison Ford ja John Travolta, jotka lentävät omilla liikelentokoneilla. Niki Lauda perusti lentoyhtiönsä Lauda Airin alun perin liikelentokoneiden varaan.


title: Liikelentokone

text: Liikelentokoneiden kysyntä on vuosina 2006 ja 2007 ollut kaikkien aikojen huipussa. Tähän on perusteena yritysten kasvaneet katteet, niiden johtajien korkeat palkat ja reittilennoille siirtymisen hitaus, jota turvatarkastukset ovat edelleen hidastaneet. Liikelentokoneet operoivat suurkaupunkien sivukentiltä ja niissä matkustajat voivat siirtyä koneeseen likimain suoraan autosta. Liikelentokoneiden lentonopeus on alempi kuin reittilentokoneiden, mutta lentokorkeus on alempi – alle 1 000–2 000 kilometrin matkan kaupungista toiseen lentäminen voi toteutua nopeammin kuin reittilentokoneella. Sään vaikutukset voivat olla rajumpia kuin reittilentokoneissa. Matkustusmukavuus on tietysti liikelentokoneessa tyypillisesti parempi kuin reittilentokoneiden ensimmäisessä luokassa.


title: Liikelentokone

text: Suihkukoneita, käytössä:


title: Liikelentokone

text: Suihkukoneita, suunnitteilla:


title: Liikelentokone

text: Potkuriturbiinikoneita:


title: Liikelentokone

text: Mäntämoottorikoneita:


title: Liikelentokone

text: Muita:


title: James Last

text: Hans (James) Last (17. huhtikuuta 1929 Bremen, Saksa – 9. kesäkuuta 2015 Florida, Yhdysvallat) oli saksalainen säveltäjä ja big band -johtaja.


title: James Last

text: Last syntyi Bremenissä ja aloitti lapsena pianonsoiton, mutta siirtyi bassoon. Hänen ensimmäinen albuminsa, "Non-Stop Dancing", on vuodelta 1965.


title: James Last

text: Lastista tuli lukuisilla levytyksillään viihdemusiikin suurimpia kansainvälisiä tähtiä. Viimeisinä vuosinansa hän jakoi aikansa synnyinmaansa, Saksan, ja Floridan välillä.


title: BioMEMS

text: BioMEMS (Biological Micro Electro Mechanical Systems) on mikrosysteemien sovellushaara, joka keskittyy biologisiin sovelluksiin, kuten solujen tai DNA:n tutkimiseen. Toisinaan BioMEMS-termiä käytetään mikrofluidistiikan synonyyminä.


title: 24 (7. tuotantokausi)

text:
24-televisiosarjan 7. tuotantokausi, tunnetaan myös nimellä päivä 7, oli määrä esittää käsikirjoittajien lakon jälkeen alkaen 13. tammikuuta 2008, mutta Yhdysvaltalainen FOX-kanava näytti tuotantokauden vasta tammikuussa 2009. Ennen 7.kauden esittämistä FOX esitti sarjasta kaksituntisen tv-elokuvan in 23.marraskuuta 2008. Kausi alkoi 11. tammikuuta 2009 ja päättyi 18. toukokuuta 2009. Kausi sai huomiota myös hiilineutraaliuden osalta, kun tuotantotiimi kykeni vähentämään tuotannosta aiheutunutta hiilijalanjälkeä 43 %:lla.
CTU:n lakkauttamisen vuoksi sarjan tapahtumat sijoittuvat Washington D.C:hen, missä Jack Bauer kohtaa tekoihinsa liittyvät syytteet oikeuden edessä. Bauerin päivä saa järkyttävän alun, kun entinen kollega, Tony Almeida (Carlos Bernard), palaa takaisin, vaikka terrorisalaliiton jäsen oli jättänyt hänet kuolemaan CTU:n sairasosastolle.


title: 24 (7. tuotantokausi)

text: Kaudella nähdään myös Chloe O'Brian ja Bill Buchanan.


title: Michael Atiyah

text: Sir Michael Francis Atiyah (22. huhtikuuta 1929 – 11. tammikuuta 2019) oli brittiläinen matemaatikko. Hänet tunnettiin varsinkin hänen merkittävästä työstään geometrian alalla.


title: Michael Atiyah

text: Atiyah syntyi Lontoossa skotlantilaisen ja libanonilaisen pojaksi. Hän kasvoi pääosin Kairossa ja Sudanissa. Atiyahin–Singerin indeksilause on nimetty hänen ja Isadore Singerin mukaan. Atiyahille myönnettiin vuonna 1966 Fieldsin mitali.


title: Michael Atiyah

text: Atiyahista tuli "Sir" vuonna 1983, ja hänestä tehtiin Ansioritarikunnan jäsen 1992. Hän sai vuonna 1988 Copleyn mitalin, toimi vuosina 1974–1976 Lontoon matemaattisen seuran puheenjohtajana ja vuosina 1990–1995 Royal Societyn puheenjohtajana. Hänelle ja Isadore Singerille myönnettiin vuonna 2004 Abelin palkinto.


title: Michael Atiyah

text:
Atiyah johti vuosina 1990–1997 Cambridgen Trinity Collegea ja vuosina 1995–2005 Leicesterin yliopistoa. Hän on nykyisin Edinburghin yliopiston kunniaprofessori ja Venäjän tiedeakatemian ulkomaalaisjäsen sekä vuodesta 2005 Edinburghin
Royal Societyn puheenjohtaja.


title: Isadore Singer

text: Isadore Manuel Singer (s. 3. toukokuuta 1924) on yhdysvaltalainen matemaatikko.


title: Isadore Singer

text: Singer syntyi Detroitissa ja valmistui Michiganin yliopistosta ja Chicagon yliopistosta. Hän on viettänyt lähes koko uransa Massachusetts Institute of Technologyssa, jonka professori hän on. Hän on National Academy of Sciencesin ja American Academy of Arts and Sciencesin jäsen.


title: Isadore Singer

text: Singerille on myönnetty hänen uransa aikana lukuisia palkintoja, joista merkittävimpien joukkoon lukeutuvat National Medal of Science (1983) ja Abelin palkinto (2004). Kansainvälisesti hänet tunnetaan varsinkin Atiyahin–Singerin indeksilauseesta, joka on nimetty hänen ja Michael Atiyahin mukaan.


title: Piotr Klimczak

text: Piotr Klimczak (s. 18. tammikuuta 1980 Nowy Sącz) on puolalainen pikajuoksija, jonka päämatka on 400 metrin juoksu.


title: Piotr Klimczak

text: Klimczak sijoittui vuoden 2004 Euroopan cupissa neljänneksi 400 metrillä ajalla 46,04. Myöhemmin samana vuonna hän karsiutui Ateenan olympialaisissa alkuerissä. Vuoden 2005 Euroopan cupissa hän juoksi kuudenneksi. Klimczak oli Moskovan sisäratojen MM-kisoissa 2006 mukana Puolan joukkueessa, joka voitti MM-hopeaa 4 x 400 metrin viestissä.


title: Piotr Klimczak

text: Universiadeissa Klimczak voitti kultaa vuonna 2005 4x400 metrin viestistä ja hopeaa vuonna 2007 400 metriltä.


title: Piotr Klimczak

text: Klimczak karsiutui 400 metrin välierissä sekä Torinon sisäratojen EM-kisoissa 2009 että Barcelonan EM-kisoissa 2010.


title: Debbie Dunn

text: Debbie Dunn (s. 26. maaliskuuta 1978) on yhdysvaltalainen pikajuoksija.


title: Debbie Dunn

text: Jamaikalaissyntyinen Dunn sai Yhdysvaltain kansalaisuuden 6. huhtikuuta 2004. Hän oli Moskovan sisäratojen MM-kisoissa 2006 mukana Yhdysvaltain joukkueessa, joka voitti 4 × 400 metrin viestijuoksussa MM-hopeaa. Berliinin MM-kilpailuissa 2009 hän juoksi avausosuuden Yhdysvaltain 4 × 400 metrin viestin voittaneessa joukkueessa. 400 metrin kilpailussa hän sijoittui kuudenneksi.


title: Debbie Dunn

text: Dohan sisäratojen MM-kisoissa 2010 hän voitti kultaa sekä henkilökohtaisella 400 metrillä että 4 × 400 metrin viestissä.


title: Debbie Dunn

text: 24. kesäkuuta 2012 Yhdysvaltain olympiakarsinnoissa Dunn antoi dopingnäytteen jossa oli merkkejä anabolisten steroidien käytöstä. Hän sai kahden vuoden kilpailukiellon.


title: Rafał Wieruszewski

text: Rafał Wieruszewski (s. 24. helmikuuta 1981) on puolalainen pikajuoksija, jonka päämatka on 400 metrin juoksu.


title: Rafał Wieruszewski

text: Wieruszewski sijoittui 2000 Santiago de Chilen nuorten MM-kisoissa kahdeksanneksi 400 metrillä ajalla 46,37. Seuraavana vuonna hän voitti pronssia alle 23-vuotiaiden EM-kisoissa. Edmontonin MM-kilpailuissa hän juoksi pitkässä viestissä Puolan joukkueessa, joka nousi pronssille Yhdysvaltain joukkueen hylkäyksen jälkeen. Vuonna 2002 hän voitti Puolan alle 23-vuotiaiden mestaruuden. Vuonna 2003 hän voitti Puolan sisä- ja ulkoratojen mestaruuden sekä sijoittui Puolan alle 23-vuotiaiden mestaruuskisoissa toiseksi 400 metrillä ja kolmanneksi 200 metrin juoksussa. Birminghamin MM-hallikilpailuissa hän juoksi 4 × 400 metrin viestijuoksussa alun perin neljänneksi sijoittuneessa Puolan joukkueessa. Myöhemmin joukkue nousi kuitenkin Jerome Youngin ja Yhdysvaltain joukkueen hylkäyksen jälkeen kolmanneksi. Samana vuonna hän juoksi viidenneksi Euroopan cupissa ajalla 45,62 ja kolmanneksi Universiadeissa. Wieruszewski oli Moskovan sisäratojen MM-kisoissa 2006 mukana Puolan joukkueessa, joka voitti MM-hopeaa 4 × 400 metrin viestijuoksussa. Myöhemmin samana vuonna hän sijoittui Göteborgin EM-kisoissa seitsemänneksi 400 metrillä ja oli samoissa kisoissa mukana voittamassa pitkässä viestissä EM-pronssia. Osakan MM-kisoissa 2007 hän karsiutui alkuerissä. Pitkässä viestissä hän juoksi alkuerässä Puolan joukkueessa ja saavutti pronssia joukkueen juostessa toisella kokoonpanolla kolmanneksi loppukilpailussa.


title: Tiffany Williams

text: Tiffany Williams (o.s. Ross, s. 5. helmikuuta 1983 Miami, Yhdysvallat) on yhdysvaltalainen yleisurheilija, jonka päämatka on 400 metrin aitajuoksu.


title: Tiffany Williams

text: Williams voitti 2002 Yhdysvaltain nuorten mestaruuden 100 metrin aitajuoksussa. Samana vuonna Kingstonin nuorten MM-kisoissa hän karsiutui 100 metrin aitojen alkuerissä ajalla 13,78 ja sijoittui 400 metrin aidoissa neljänneksi ajalla 56,52. Hän oli Moskovan sisäratojen MM-kisoissa 2006 mukana Yhdysvaltain joukkueessa, joka voitti 4 x 400 metrin viestijuoksussa MM-hopeaa. Hän juoksi myöhemmin samana vuonna toiseksi 400 metrin aidoissa ajalla 54,22. Seuraavana vuonna hän sijoittui Osakan MM-kisoissa 400 metrin aidoissa seitsemänneksi ja viidenneksi.


title: Tiffany Williams

text: Williams voitti Yhdysvaltojen olympiakarsinnan 400 metrin aitajuoksussa 2008. Pekingin olympialaisissa hän sijoittui kahdeksanneksi ja myöhemmin samana vuonna kolmanneksi. Berliinin MM-kilpailuissa 2009 hän oli 400 metrin aitajuoksussa viides ajalla 53,83.


title: Valehtelijoiden klubi

text: Valehtelijoiden klubi on suomalainen Mainostelevision tuottama viihdeohjelma, jota esitettiin vuosina 1981–1983. Ohjelman käsikirjoittivat Pertti Reponen ja Heikki Kinnunen. Ohjelma perustuu Yhdysvalloissa 1970-luvulla aloittaneeseen "The Liar's Club" -sarjaan.


title: Valehtelijoiden klubi

text: Ohjelmassa olivat alusta alkaen mukana näyttelijät Leo Lastumäki (jäsen K), Aake Kalliala (jäsen R), Maija-Leena Soinne (jäsen F) sekä Olavi Ahonen (jäsen Z), joista viimeksi mainittu esitti vankia. Mukana hänellä oli poliisiasuinen vartija.


title: Valehtelijoiden klubi

text: Kilpailussa esiteltiin outoja esineitä, joiden merkitykselle ja käytölle edellä mainitut henkilöt keksivät selityksiä. Heistä yksi puhui totta ja muut valehtelivat. Mukana olleen kilpailijan tehtävänä oli sanoa, kuka puhuu totta. Kilpailun juontajana toimi steppaileva Helge ”Heguli” Herala. Hänellä oli apunaan ”sihteerikkö”, jota esitti Marita Jyrkinen. Pöydän yläpuolella roikkui narulla pyykkipoikien pitelemänä 50 markan seteleitä (nykyrahassa vajaa 20 €), joita Heguli jakoi kilpailijoille melko mielivaltaisesti. Lisäksi ohjelmassa esitettiin valehtelu-aiheisia sketsejä. Ohjelma sai kunniamaininta-Venlan vuonna 1982.


title: Valehtelijoiden klubi

text: Olavi Ahosen esittämä hahmo sai vuonna 1984 lyhytikäisen oman spin off -sarjan "Ollin koppivuodet".


title: Valehtelijoiden klubi

text: Kahdeksan jaksoa sarjasta esitettiin uusintana lauantaisin klo 19.30–20.00 10. toukokuuta 1997 – 7. kesäkuuta 1997 ja 21. kesäkuuta 1997 – 5. heinäkuuta 1997 MTV3-kanavalla. Jaksoja oli lyhennetty uusintaa varten.


title: Valehtelijoiden klubi

text: Ohjelman formaatti herätettiin henkiin vuonna 2013, kun MTV3 alkoi esittää siihen perustuvaa "Totuuden torvet" -nimistä ohjelmaa.


title: Osallistumistalous

text: Osallistumistalous merkitsee suppeimmillaan hyödykkeitä, joita tuotetaan, jaetaan ja kulutetaan sosiaalisessa mediassa . Myöhemmin osallistumistalous on määritelty internetin uusina kehityssuuntina ja ilmiöinä, jotka luovat uudentyyppisiä markkinoita, hyödykkeitä ja ammatteja. Osallistumistalous käytöllä ilmaistaan myös sitä, että internet ja sosiaalinen media ovat lisänneet yksittäisten henkilöiden mahdollisuuksia osallistua ja vaikuttaa taloudelliseen toimintaan.


title: Osallistumistalous

text: Termillä voidaan viitata sosiaalisen median ja käyttäjäsisältöjen mahdollistamiin liiketoimintamalleihin, jotka nousivat esiin ns. Web 2.0 -aallon mukana, kun wikit, blogit, syötteet ja folksonomia alkoivat yleistyä. Laajimmillaan osallistumistaloudeksi voidaan katsoa kaikki sellainen toiminta, mikä liittyy materiaalisten tai immateriaalisten hyödykkeiden ja palveluiden innovointiin, tuottamiseen, kehittämiseen, jakamiseen tai kuluttamiseen, mikä ei olisi ollut mahdollista ilman kollektiivista toimintaa Internetissä ja verkossa syntyneitä markkinoita. Yleensä englanniksi osallistumistalouteen viitataan termeillä participation economy tai wikinomics. Nämä termit kuitenkin viittaavat myös laajempaan Michael Albertin ja Robin Hahnelin luomaan yhteiskunta- ja talousjärjestelmään, joka on vaihtoehto kapitalismille ja sosialismille.


title: Osallistumistalous

text: Osallistumistalous perustuu yhteisöjen käyttäjien kokemaan käyttöarvoon (use-value). Tämä käyttöarvo voi olla ihmisille esimerkiksi huvia, mielekästä tekemistä, jonka parissa kuluttaa aikaa, yhteyttä muihin, kavereita tai vaikkapa käytännöllisiä välineitä. Osallistuminen puolestaan luo osallistujille sosiaalista pääomaa. Osallistujat saavuttavat tietotaitoa, luottamusta ja mainetta yhteisöjen sisällä tai tuntevat itsensä tyytyväisiksi. Osallistumistalouden prosessit puolestaan valtuuttavat ihmisiä tekemään asioita ihan itse, vertaisten kanssa, tai verkoistoissa, yhteisöissä ja organisaatioissa, jotka voivat kokonaan olla markkinaalueen ulkopuolellakin. Samalla kun käyttäjät saavat lisää käyttöarvoa käyttämällä palvelua, niin luodaan jotakin uutta, siis lisäarvoa toisille; ihmisille, suunnitelmalle, sivuston omistajalle tai sen rahoittajille.


title: Osallistumistalous

text: Osallistumistalouden lähtökohdat perustuvat talouden lainalaisuuksiin ja ovat samanlaisia kuin muussa taloudessa, verkkotaloudessa tai ”uudessa” taloudessa. Kyse on siis pikemminkin uudentyyppisistä toimintamalleista, markkinoista ja ammateista, joita kaikkia internet mahdollistaa.


title: Osallistumistalous

text: Osallistumistalous-termi mainittiin Suomessa tiettävästi ensimmäistä kertaa julkisesti Helsingin Sanomien artikkelissa Osallistun, siis olen (29.1.2006). Termi sekä tutkimusala ovat niin uutta tieteen lajia, että osallistumistalouteen liittyvä termistö on vakiintumatonta. Tästä johtuu erot suomen ja englannin kielen välisistä termeistä ja siitä, missä yhteydessä niitä käytetään.


title: Osallistumistalous

text: Osallistumistalouden toimintamallit toimivat liiketoimintamallien lisäksi myös esimerkiksi julkisissa toiminnoissa. Niitä voidaan soveltaa esimerkiksi hallinnossa, järjestöissä, opetusmaailmassa ja erityyppisissä verkostoissa. Osallistumistaloudessa syntyy kaiken aikaa uusia kokeiluja ja toimintamalleja. Ilmiöitä on ryhdytty tutkimaan ja luomaan teorioita, mutta toistaiseksi aihetta kuvaavia kattavia esityksiä saati yleisempiä teorioita ei ole saatavilla.


title: Osallistumistalous

text: Osallistumistalouteen siirtyminen on pikemmin prosessi ja avoin toimintamalli, jossa lopputulosta ei välttämättä edes pystytä aina arvaamaan, eikä sen onnistuminen ole mitenkään taattua. Osallistumistalouden toimintamallien käyttäminen johtaa kuitenkin usein täysin uusiin innovaation, tuotannon ja jakelun muotoihin, joita organisaatio ei ole edes kuvitellut.


title: Osallistumistalous

text: Osallistumistalouden nähdään koostuvan yleisesti neljästä eri osa-alueesta :


title: Osallistumistalous

text: Yhteistä käsiteltäville teemoille ja termeille on, että ne viittaavat toimintamalleihin, jotka perustuvat avoimuuteen, laajan ihmisjoukon yhteistoimintaan pääasiassa internetin välityksellä ja rahallisten korvausten toisarvoisuuteen. Ilman internetiä uusia toimintamalleja tai talousmuotoja tuskin olisi syntynyt.


title: Osallistumistalous

text: Osallistumistalouden tarjoamia etuja omalle organisaatiolle voidaan lähteä arvioimaan tarkastelemalla seuraavia asioita:Osallistumistaloutta on monenlaista. Esimerkiksi blogin kirjoittaja voi mainostaa tiettyjä tuotteita, jolloin kyseisten tuotteiden myynti kasvaa huomattavasti positiivisen mainonnan ja arviointien myötä. Toisaalta yritykset voivat saada kommentteja ja arviointeja vasta betavaiheessa olevalta sovellukselta tai innovaatiolta sosiaalisessa mediassa. Yrityksillä voi olla myös asiakaspalveluita erilaisissa sosiaalisen median palveluissa. Osallistumistalous voi olla myös fyysistä olemukseltaan. Esimerkiksi ymparisto.fi:n mukaan Suomen luonnon seurantaan ja sen raportointiin käytetään nykyisin viranomaistyötä noin 60 henkilötyövuotta. Vapaaehtoisten raportoijien ja harrastajien joukouttuneeksi työpanokseksi on arvioitu noin 200 henkilötyövuotta.


title: Osallistumistalous

text: Osallistumistaloutta voidaan käyttää hyväksi myös yrityksen tuotekehityksessä ja innovoinnissa. Ongelmantarjonnassa esimerkiksi Inno-Centive on noin sadantuhannen keksijän ja tutkijan aivomarkkina, jonne organisaatio voi esittää ongelman ja kuka tahansa voi ehdottaa ratkaisua. Tilaaja ja ratkaisija hinnoittelevat ratkaisun keskenään. Toinen lähestymistapa on aluksi luoda sisältöä, joka on yleisesti käytettävissä kaikille. Tähän ideaan perustuu avoimen lähdekoodin ohjelmat, joita jokainen ohjelmoija voi kehittää. Yritykset, kuten IBM, ovat käyttäneet avointa lähdekoodia alustana omalle ohjelmistokehityksellensä jo 90-luvulta lähtien.


title: Osallistumistalous

text: Synteettisissä ympäristöissä kuten peleissä on avautunut täysin uusia liiketoimintamahdollisuuksia, kun synteettisiä hyödykkeitä, kuten pelirahaa, myydään oikeaa rahaa vastaan. Amerikkalainen Second Life -peli on hyvä esimerkki siitä, kuinka synteettisellä ympäristöllä voidaan luoda miljoonien eurojen arvoista liiketoimintaa. Pelien ympärille on kehittynyt uusia ammatteja, kuten "kultafarmeja", joiden tarkoituksena on palkata nuoria miehiä pelaamaan pelejä ja hankkimaan mahdollisimman paljon synteettistä rahaa pelissä.


title: Osallistumistalous

text: Hyvänä esimerkkinä osallistumistaloudesta ja sen osasta joukkouttamisesta on Wikipedia, jossa luodaan yhdessä sisältöä koko internetin käyttäjäkunnalle.


title: Osallistumistalous

text: Englannin kielisellä termillä participation economy tarkoitetaan monesti Michael Albertin ja Robin Hahnlen kehittämää osallisuustalouden taloustieteellistä näkökulmaa. Termiin ei mielletä internetiä ja sen ilmiöitä toisin kuin suomenkielisessä termin tulkinnassa.


title: Osallistumistalous

text: Osallistumistalous ei ole kapitalistinen tai sosialistinen ilmiö, sillä osallistumistalous on luokaton . Tässä ilmiössä jokainen tekee kokonaisuuden erilaisia tehtäviä, jotka ovat arvoltaan erilaisia. Osallistumistalouden tärkeimmät arvot ovat taloudellinen tasa-arvo, oikeudenmukaisuus, demokraattisuus, solidaarisuus ja tehokkuus. Osallistumistalous on taloudellinen systeemi, joka perustuu osallistavaan päätöksentekoon.


title: Osallistumistalous

text: Osallistumistaloutta on arvosteltu, että se on ei-haluttava tai käytännöllisistä syistä mahdotonta toteuttaa, sillä näin suuressa mittakaavassa oleva oikeudenmukaisuus ei onnistu. Lisäksi talouden kannalta, kaikki eivät voi olla osaomistuksessa, sillä yrityksien kuuluu saavuttaa liikevoittoa toimiakseen ja näin ollen hyötyä osallistumistalouden erilaisista innovaatioista ja hyödykkeistä. Toisaalta on myös kritisoitu, että eri tehtävien yhdistäminen vähentää tehokkuutta. Kuitenkaan kaikkia tehtäviä ei voida yhdistää tai joukkoistaa, sillä kaikkien kompetenssi tai kyvyt eivät riitä täyttämään tehtäviä, jolloin syntyy välttämättömästi ei-toivottu arvoero työtehtävien välille.


title: Osallistumistalous

text: Osallistumistalous mainittiin ensimmäisiä kertoja Suomessa tammikuussa 2006 Helsingin Sanomien artikkelissa Osallistun, siis olen. Artikkelin kirjoittivat Jyrki Alkio, Pekka Pekkala ja Juha-Pekka Raeste. Artikkelissa listataan osallistumistalouden sanastoksi: AdSense, Ajax, blogit, The Long Tail, Web 2.0 ja wikit. Määrittelytyöhön osallistuivat myöhemmin Parteco-hankkeen ""Himottaa, mutta pelottaa?" Suomalaisen sisältötuotantoalan näkemyksiä osallistumistaloudesta ja sosiaalisesta mediasta" -selvitys ja TIEKE Tietoyhteiskunnan kehittämiskeskuksen julkaisema Johdatus osallistumistalouteen - internetin uusia taloudellisia toimintaympäristöjä -teos.


title: Gaunilo

text: Gaunilo Marmoutierlainen (1000-luku) oli Marmoutierin luostarin benediktiinimunkki, Anselm Canterburylaisen aikalainen. Hänet tunnetaan ennen kaikkea kritiikistä Anselmin esittämää jumalatodistusta, ontologista argumenttia, kohtaan, erityisesti teoksessaan "Liber pro insipiente" (”Hullun puolustukseksi”). Sen nimi viittaa Psalmien kirjan hulluun, joka sanoo sydämessään, ettei Jumalaa ole (Ps. 14:1). Anselm oli viitannut tähän teoksessaan "Proslogion".


title: Gaunilo

text: Anselm oli todistuksessaan esittänyt todistavansa suurimman käsitettävissä olevan olennon, jota hän kutsui Jumalaksi, olemassaolon. Jumala joka ei ollut olemassa ei voinut olla se, jota suurempaa ei voida ajatella, koska se voitiin ajatella myös olemassa olevaksi, mikä olisi vielä suurempaa. Siksi Jumalan käsite sisälsi Anselmin mukaan myös tämän olemassaolon.


title: Gaunilo

text: Gaunilo kritisoi argumenttia käyttämällä täsmälleen samaa päättelyä todistaakseen suurimman ajateltavissa olevan saaren olemassaolon. Hän pyysi lukijoitaan ajattelemaan suurinta, tai täydellisintä, ajateltavissa olevaa saarta. On todennäköistä, ettei sellaista ole todella olemassa. Tällöin emme kuitenkaan ajattelisi todella suurinta ajateltavissa olevaa saarta, koska suurin ajateltavissa oleva saari olisi myös olemassa, sen lisäksi että sillä olisi kaikki muut halutut perfektiot. Gaunilon argumentti siis hyödynsi Anselmin argumentin loogista muotoa suoraan sellaisenaan, olettaen, että olemassaolo olisi perfektio. Koska voimme ajatella suurinta tai täydellisintä saarta, sen täytyy olla olemassa. Jos argumentti vaikuttaa absurdilta, Gaunilo katsoi, ettei se ole sitä sen enempää kuin Anselminkaan esittämä argumentti.


title: Gaunilo

text: Muodollisesti esitettynä Anselmin argumentti oli seuraava:Gaunilon argumentti oli seuraava: Gaunilon argumentti ei varsinaisesti pyri kumoamaan Anselmin argumenttia, vaan sen sijaan osoittamaan, että jos Anselmin argumentti hyväksytään, samalla tulee hyväksyä monia muita samankaltaisia argumentteja. Anselm vastasi Gaunilon kritiikkiin teoksessaan "Liber Apologeticus" huomauttamalla, ettei käsitettä ”se mitä suurempaa ei voida ajatella” voida soveltaa saareen tai muihin olioihin samalla tavalla kuin Jumalan määritelmään. Hänen mukaansa siis vain Jumala on olemassa välttämättä.


title: Gaunilo

text: Gaunilon argumentti ei vielä onnistunut kumoamaan Anselmin argumenttia lopullisesti, vaikkakin se herätti epäilyksiä Anselmin todistuksen loogista muotoa kohtaan.


title: Michele Didoni

text: Michele Didoni (s. 7. maaliskuuta 1974 Milano, Italia) on italialainen kilpakävelijä. Hänen päämatkansa urallaan oli 20 kilometriä.


title: Michele Didoni

text: Didoni voitti 20 kilometrin maailmanmestaruuden Göteborgin MM-kilpailuissa 1995. Michele Didoni on 178 senttimetriä pitkä.


title: Charlie Simmer

text: Charles Simmer (s. 20. maaliskuuta 1954, Terrace Bay, Ontario, Kanada) on entinen kanadalainen jääkiekkoilija. Hän pelasi hyökkääjänä National Hockey Leaguessa vuodesta 1974 vuoteen 1988. Kaikkiaan ylivoimapelin taitajana tunnettu Simmer keräsi NHL:ssä 711 tehopistettä (342 maalia ja 369 syöttöä) 712 runkosarjan ottelussa. Hän tuli maineikkaaksi etenkin Los Angeles Kingsin vahvan ykkösketjun laitahyökkääjänä: sen keskushyökkääjä oli Marcel Dionne.


title: Abdon Pamich

text: Abdon Pamich (s. 3. lokakuuta 1933 Fiume, Jugoslavia) on italialainen kilpakävelijä, jonka päämatkana oli 50 kilometriä.


title: Abdon Pamich

text: Abdon Pamich on olympiavoittaja vuodelta 1964. Lisäksi hän saavutti olympiapronssia vuonna 1960. Euroopan-mestaruudet Pamich voitti vuosina 1962 ja 1966. EM-hopeaa hän saavutti vuonna 1958.


title: Abdon Pamich

text: Pamich on voittanut eniten kävelyn Italian-mestaruuksia. Hän voitti 10 kilometrin mestaruuden 13 kertaa (1956, 1958–1969), 20 kilometrin mestaruuden 13 kertaa (1958–1969, 1971) sekä 50 kilometrin mestaruuden 14 kertaa (1955–1968).


title: Gunnar Klettenberg

text: Gunnar Klettenberg (s. 27. lokakuuta 1967 Viljandi, Viron SNT, Neuvostoliitto) on virolainen esteratsastaja, yksi maansa menestyneimmistä. Klettenberg on voittanut maailmancupin osakilpailuja. Vuonna 2006 hän sijoittui cupissa kolmanneksi. Hän on koulutukseltaan eläinlääkäri, ja valmentaa myös esteratsastuksessa kilpailevaa tytärtään.


title: Fredrika Dorotea

text: Fredrika Dorotea (12. maaliskuuta 1781, Karlsruhe – 25. syyskuuta 1825, Lausanne, Sveitsi) oli Ruotsin kuningatar vuosina 1797–1809. Hän oli Ruotsin kuningas Kustaa IV Aadolfin puoliso ja Badenin rajakreivi Karl Ludwigin tytär.


title: Fredrika Dorotea

text: Fredrika Doroteasta tuli Ruotsin kuningatar vuonna 1797 hänen avioiduttuaan kuningas Kustaa IV Aadolfin kanssa. Pari sai viisi lasta: Gustaf Gustavsson, Sofia Vilhelmina, Carl Gustav, Amalia Maria Charlotta ja Cecilia. Kuningattaren mukaan nimettiin kolme kuntaa Pohjois-Ruotsissa: Fredrika, Dorotea ja Vilhelmina.


title: Fredrika Dorotea

text: Ruotsin hävittyä Suomen Venäjälle Suomen sodassa vuonna 1809 Kustaa IV Aadolf syöstiin vallasta ja perhe pakotettiin poistumaan maasta. Perhe asettui Fredrika Dorotean kotiseudulle Badeniin. Vuonna 1812 pari erosi.


title: Larry Shaw

text: Larry Shaw on yhdysvaltalainen elokuva- ja televisio-ohjaaja. Vuodesta 2004 hän on ohjannut ja tuottanut ABC:n televisiosarjaa "Täydelliset naiset".


title: Larry Shaw

text: Hänen aiempia ohjaustöitään ovat olleet sarjat "21 Jump Street", "", "Salaiset kansiot", "Parker Lewis Can't Lose" ja "Lizzie McGuire". Lisäksi Shaw tuotti ja ohjasi sarjaa "Stingray" 1980-luvulla. Hän oli myös tuottajana sarjassa "Hunter", jota esitettiin vuosina 1984–1991.


title: Aplastinen anemia

text: Aplastinen anemia on luuydinkato. Se on anemia, jolle on ominaista luuydinsolujen ja veren kaikkien solumuotojen puuttuminen tai huomattava niukkuus, sairaus, jossa luuydin ei tuota riittävästi uusia verisoluja.


title: Aplastinen anemia

text: Sana "aplastinen" tarkoittaa, että luuydin kärsii vajaatuotannosta, joka aiheuttaa sen, ettei se toimi kunnolla. Anemia taas on tila, jossa punaisia verisoluja on normaalia vähemmän, siis vähemmän kuin elimistön normaali toiminta edellyttää. Yleensä anemia tarkoittaa punasolujen vähäistä määrää, mutta aplastisessa anemiassa potilaalla on liian vähän kaikkia kolmea solulajia: punasoluja, valkosoluja ja verihiutaleita.


title: Aplastinen anemia

text: Yksi tunnettu syy on autoimmuunihäiriö, jossa valkosolut tuhoavat luuydintä.


title: Aplastinen anemia

text: Monissa tapauksissa etiologiaa on mahdotonta määritellä, mutta aplastinen anemia liitetään toisinaan altistumiselle sellaisille kuin bentseeni, säteily tai eräät lääkkeet, kuten kloramfenikoli, karbamatsepiini, fenytoiini, kiniini ja fenyylibutatsoni. Monet lääkkeet yhdistetään aplasiaan lähinnä tapausselostusten perusteella, mutta yhteyden todennäköisyys on hyvin pieni. Esimerkiksi kloramfenikolihoidon jälkeen on ilmennyt aplasiaa vähemmän kuin 1 tapaus 40 000 hoitojaksoa kohti, ja karbamatsepiinin yhteydessä aplasia on vieläkin harvinaisempi.


title: Aplastinen anemia

text: Aplastista anaemiaa esiintyy noin kahdella prosentilla potilaista, joilla on akuutti virusperäinen hepatiitti.


title: Aplastinen anemia

text: Nobel-palkittu radioaktiivisen säteilyn tutkija Marie Curie kuoli säteilyn aiheuttamaan aplastiseen anemiaan.Diagnoosi voidaan tehdä vain tutkimalla luuydin. Ennen siihen ryhtymistä potilaalle on yleensä tehty muita verikokeita, joista saadaan viitteitä taudista: tutkitaan esimerkiksi täydellinen verenkuva, munuaisten toiminta ja elektrolyytit, maksan ensyymit, kilpirauhasen toiminta, B12-vitamiinin ja foolihapon määrä.


title: Aplastinen anemia

text: Aplastisen anemian hoitoon kuuluu immuunijärjestelmän toiminnan tuhoaminen, joka saadaan aikaan päivittäisellä lääkeannoksella, tai vakavammissa tapauksissa luuydinsiirrolla, joka on mahdollinen hoito, mutta toimenpiteeseen liittyy riskejä. Siirretty luuydin korvaa puuttuvat luuydinsolut uusilla soluilla, jotka on saatu sopivalta luovuttajalta. Kantasolut muodostavat uudelleen kaikkia kolmea solutyyppiä, ja potilas saa uuden immuunijärjestelmän, punasolut ja verihiutaleet. Siirron epäonnistumisen riskin lisäksi on myös riski, että uudet valkosolut voivat tuhota elimistöä ja aiheuttaa käänteishyljinnän.


title: Aplastinen anemia

text: Aplastisen anemia lääkehoitoon kuuluu usein lyhyt hoitojakso antitymosyyttiglobuliinilla tai antilymfosyyttiglobuliinilla ja muutaman kuukauden hoito syklosporiinilla immuunijärjestelmän mukauttamiseksi. Vähäinen kemoterapia sellaisilla aineilla kuin syklofosfamidi ja vinkristiini voivat myös tehota. Vasta-aineterapia, kuten ATG, kohdistuu T-soluihin, joiden arvellaan tuhoavan luuydintä. Steroideilla ei yleensä ole vaikutusta.


title: Aplastinen anemia

text: Aiemmin, ennen edellä mainittujen hoitojen käyttöön ottoa, potilaat, joiden leukosyyttien määrä oli vähäinen, joutuivat usein steriiliin tilaan infektioriskin vähentämiseksi, kuten julkisuutta saaneessa Ted DeVitan tapauksessa.


title: Aplastinen anemia

text: Hoitamattomana aplastinen anemia johtaa nopeasti kuolemaan, yleensä puolessa vuodessa. Jos tauti diagnosoidaan oikein ja hoito päästään aloittamaan nopeasti, selviytymismahdollisuus viidestä kymmeneen vuoteen paranee, ja monet potilaat elävät paljon pitempäänkin.


title: Aplastinen anemia

text: Lievissä tapauksissa tauti voi joskus parantua itsestään. Aiemmin hallintaan saadun taudin uusiutuminen on kuitenkin paljon tavallisempaa


title: Aplastinen anemia

text: Sisaruksilta saatu sopiva luuydinsiirre on osoittautunut hyväksi nuorilla, muuten terveillä potilailla, ja heidän pitkäaikainen selviytymisprosenttinsa on 80–90 prosenttia. Onnistuneimpia luuydinsiirtotapauksia voidaan pitää käytännössä parantuneina, vaikka seuranta on kuitenkin välttämätön.


title: Aplastinen anemia

text: Iäkkäämmistä, jotka yleensä eivät kestä luuydinsiirtoa, ja niistä, joille ei löydy sopivaa siirrettä, on elossa viiden vuoden seurannan jälkeen 75 prosenttia.


title: Aplastinen anemia

text: Potilaan oireettomuus on varmistettava säännöllisesti otetulla täydellisellä verenkuvalla.


title: Aplastinen anemia

text: 10–33 prosentilla potilaista ilmenee harvinainen kohtauksittainen yöllinen hemoglobiinivirtsaisuus (PNH), joka on selitetty luuytimen puolustusmekanismiksi immuunijärjestelmän tuhoutumista vastaan. Virtaussytometriatutkimus on luultavasti aiheellinen kaikilla potilailla, joilla aplasia uusiutuu.


title: Jouni Kallio

text: Jouni Kallio (s. 8. elokuuta 1974) on jyväskyläläinen stand up -koomikko ja valokuvaaja. Hän on yksi Suomen ainoista kitaraa esityksissään käyttävistä koomikoista. Jouni Kallio on tullut tunnetuksi muun muassa Komiikkatehdas-ohjelmasta. Hän sai vuonna 2004 Seisomapaikkaklubin ja Jyväskylän yliopiston ylioppilaskunnan jakaman Kiven Kova Koomikko -palkinnon. Hän lopetti aktiivisen keikkailun toukokuussa 2010 keskittyäkseen valokuvaukseen.


title: Jean Ferrat

text: Jean Ferrat, oik. Jean Tenenbaum (20. joulukuuta 1930 Vaucresson, Hauts-de-Seine, Ranska – 13. maaliskuuta 2010 Aubenas, Ranska) oli ranskalainen sanoittaja, muusikko ja laulaja.


title: Jean Ferrat

text: Jean Tenenbaun syntyi vaatimattoman juutalaisperheen neljäntenä lapsena, ja perhe muutti hänen varhaislapsuutensa aikana, vuonna 1935, Versailles'n kaupunkiin, jossa hän kävi Jules Ferrylle nimetyn peruskoulun. Hänen isänsä joutui saksalaisten natsien käsiin ja kuoli Auschwitzin keskistysleirillä. Näiden tapahtumien yhteydessä hänen täytyi luopua lukio-opiskelusta ja hankkia töitä, jotta saattoi auttaa perheen toimeentulossa. Kuitenkin jo nuorena hän oli erittäin kiinnostunut musiikista ja teatterista.


title: Jean Ferrat

text: 1950-luvun alkupuolella hän aloitti toiminnan teatteriryhmässä, sävelsi muutaman kappaleen ja soitti kitaraa jazz-orkesterissa. Hän esiintyi muutamia kertoja yleisölle, mutta ilman suurempaa menestystä. Hän oli kuitenkin päättänyt omistautua kokonaan musiikille. Vuonna 1956 hän sävelsi ranskalaisen kirjailijan Louis Aragonin runon "Les yeux d'Elsa", ja tähän runoon hän oli erityisesti mieltynyt. Tuolloin suurta suosiota Ranskassa nauttinut laulaja André Claceau esitti ja tulkitsi sävelletyn runon ja toi esityksellään jonkinmoista kuuluisuutta myös Jean Ferralle. Tämä johti puolestaan sopimukseen pariisilaisen kabareen, La Colomben kanssa.


title: Jean Ferrat

text: Jean Ferrat'n ensimmäinen 45-kierroksinen levytys ilmestyi vuonna 1958, mutta sekään ei saavuttanut suurta menestystä. Nuori laulaja Christine Sèvres kuitenkin levytti Ferrat'n lauluja, ja seurauksena oli avioliitto. Vuonna 1959 Ferrat tapasi Gérard Meysin, josta tuli hänen kustantajansa sekä ystävänsä. Tämä antoi vauhtia hänen uralleen, ja seuraavana vuonna hän solmi levytyssopimuksen Decca-yhtiön kanssa. Tästä oli seurauksena toinen 45-kierroksinen äänilevy "Ma Môme", josta tuli ensimmäinen suurmenestys, ja sitä soitettiin runsaasti myös radiossa.


title: Jean Ferrat

text: Ensimmäinen 33-kierroksinen levytys Jean Ferrat'lta ilmestyi 1961, ja siitä hän sai SACEM:in (musiikintekijöiden yhdistyksen) tunnustuspalkinnon. Tämä oli alku pitkälle ja monivaiheiselle uralle, jota sävyttivät useat vaikeudet sensuurin kanssa. Hän kirjoitti itse myös runoja ja sävelsi ystäviensä tekemisiä sanoituksia.


title: Jean Ferrat

text: Ferrat on erittäin suorittu artisti, ja hän on paljon soitettu maakuntien radioissa, mutta hänellä on ollut erittäin harvaan esiintymisiä televisiossa.


title: Jean Ferrat

text: Hän syytti kaupallista musiikkituotantoa, joka antaa enemmän tukea kaupallisille kuin luoville taiteilijoille. Hän vetosi useita kertoja kulttuurivaikuttajiin, televisiokanavien johtajiin ja ministereihin juuri tämän kaupallisuuden korostumisen vastustamiseksi ja luovien kykyjen työn korostamiseksi.


title: André Gorz

text: André Gorz (helmikuu 1923 Wien, Itävalta – 22. syyskuuta 2007 Vosnon, Ranska), syntyjään Gerhart Hirsch ja kirjailijanimeltään Michel Bosquet, oli itävaltalais-ranskalainen yhteiskuntafilosofi ja toimittaja. Hän perusti vasemmistolaisen "Le Nouvel Observateur" -viikkolehden yhdessä Jean Danielin kanssa vuonna 1964. Gorz tuki toisen maailmansodan jälkeen Jean-Paul Sartren eksistentialistista marxismia, mutta heidän välinsä rikkoutuivat vuonna 1968, jonka jälkeen Gorz keskittyi poliittiseen ekologiaan. Hän oli myös perustulon puolestapuhuja.


title: André Gorz

text: Gorz teki itsemurhan pitkään syöpää sairastaneen vaimonsa Dorinen kanssa 24. syyskuuta 2007.


title: Suspiria – tappavat huokaukset

text: Suspiria – tappavat huokaukset on vuonna 1977 ensi-iltansa saanut kauhuelokuva. Elokuvan ohjasi Dario Argento.


title: Suspiria – tappavat huokaukset

text: Elokuva kertoo Suzy Banyonista joka saapuu Länsi-Saksaan, sillä hän pääsi arvostettuun sisäoppilaitokseen. Suzyn saapuessa koululle hänen ohitseen menee nainen, joka itsekseen puhuen ryntää pois koulusta. Suzyn puhuessa ovipuhelimeen hänet käännytetään tylysti takaisin ja sanotaan "En tunne teitä. Menkää pois". Niinpä Suzy viettää ensimmäisen yön kaupungissa hotellissa. Aamulla Suzy palaa koululle ja pääsee sisään, mutta kukaan ei tiedä kuka käännytti Suzyn takaisin. Pian Suzyn tulon jälkeen alkavat koulun opiskelijat kuolla salaperäisillä tavoilla ja Suzy aistii, että suuressa ja vanhassa talossa on jotain pahaa meneillään.


title: Suspiria – tappavat huokaukset

text: Elokuvasta tehtiin vuonna 2018 uusi Luca Guadagninon ohjaama versio, "Suspiria".


title: Santillana

text: Santillana voi tarkoittaa ainakin seuraavia asioita:


title: Santillana (jalkapalloilija)

text: Carlos Alonso González eli Santillana (s. 23. elokuuta 1952 Santillana del Mar, Santanderin maakunta, Espanja) on espanjalainen entinen jalkapalloilija. Hän on Real Madridin kaikkien aikojen kolmanneksi paras maalintekijä ja toiseksi eniten otteluita pelannut pelaaja Espanjan pääsarjassa Primera Divisiónissa. Hänet tunnettiin etenkin hyvänä pääpelaajana.


title: Santillana (jalkapalloilija)

text:
Pelipaikaltaan Santillana oli hyökkääjä, mutta hän pelasi aluksi myös keskikentällä. Juniorina hän edusti Satéliten ja Barredan joukkueita. Pelaajanimi Santillana on peräisin hänen synnyinkuntansa Santillana del Marin nimestä, sillä eräs hänen valmentajistaan ei muistanut pelaajien nimiä ja kysyi aina ”Missä on se poika Santillanasta?”.
Ammattilaisuransa Santillana aloitti kaudella 1970–1971 tuolloin toiseksi korkeimmalla sarjatasolla Segunda Divisiónissa pelanneessa santanderilaisessa Racingissa, jossa hän voitti sarjan maalikuninkuuden. Jo kaudeksi 1971–1972 tuolloin 18-vuotias Santillana siirtyi pääkaupunkiin, pääsarjaseura Real Madridiin. Samassa 26 miljoonan pesetan kaupassa siirtyivät myös Aguilar ja Corral.


title: Santillana (jalkapalloilija)

text: Ensimmäisen pääsarjaottelunsa Santillana pelasi 5. syyskuuta 1971 Real Betisiä vastaan. Real Madridia hän edusti kaikkiaan 17 kauden ajan, jona aikana seura voitti yhdeksän Espanjan pääsarjamestaruutta, neljä Espanjan cupia, kaksi Uefa-cupia ja yhden Espanjan liigacupin. Lisäksi hän pelasi Euroopan cupin ja Cup-voittajien cupin loppuotteluissa, mutta molemmilla kerroilla tuloksena oli häviäminen brittijoukkueille, ensin vuonna 1981 Liverpoolia ja sitten vuonna 1983 Aberdeenia vastaan.


title: Santillana (jalkapalloilija)

text: Espanjan maajoukkueessa Santillana pelasi 56 ottelua ja teki 15 maalia. Hän edusti maataan vuosien 1978 ja 1982 MM-kilpailuissa sekä vuosien 1980 ja 1984 EM-kilpailuissa. Maajoukkuetehtävissä hänet muistetaan erityisesti panoksestaan 21. joulukuuta 1983 Maltaa vastaan pelatussa EM-karsintaottelussa, joka Espanjan täytyi voittaa 11 maalilla päästäkseen lopputurnaukseen. Santillana teki neljä maalia ja Espanja voitti lopulta 12–1, päästen kisoihin ohi Alankomaiden. Itse lopputurnauksessa Espanja sijoittui hopealla hävittyään loppuottelussa Ranskalle.


title: Kalle Lepola

text: Kalle Lepola (aiemmin Lepotöyry, ; 10. elokuuta 1888 Korpilahti – 15. marraskuuta 1937 Leningrad) oli lohkotilallinen ja sosialidemokraattien kansanedustaja, joka siirtyi Suomen sisällissodan jälkeen Venäjälle ja liittyi mukaan SKP:n toimintaan.


title: Kalle Lepola

text: Lepolan vanhemmat olivat torppari Kaarle Lepotöyry ja Jalmiina Lakkila. Hän kävi kansakoulun ja eli torpparina ja lohkotilallisena Korpilahdella vuoteen 1918 saakka. Lepola toimi SDP:ssä Hämeen läänin pohjoisen vaalipiirin puhujana ja Mikkelin läänin sos.dem. piirin piirisihteerinä 1914–1915. Hän oli puolueen kansanedustajana vuonna 1917 edustaen Hämeen läänin pohjoista vaalipiiriä. Lepola oli myös Maatyöväen liiton sihteerinä vuonna 1917.


title: Kalle Lepola

text: Suomen sisällissodan aikana Lepola oli kansanvaltuuskunnan maatalousasiain valtuutettuna ja jäsenenä Työväen pääneuvostossa. Sodan loppuvaiheessa Lepola siirtyi Venäjälle. Hän oli Venäjällä SKP:n poliittisten kurssien opettajana Pietarissa 1920–1921, SKP:n keskuskomitean sihteerinä ja jäsenenä sekä oli mukana NKP:n suomenkielisten järjestöjen konferenssin puhemiehistössä 1920 ja toimi agitaatiokoulun johtajana 1921. Lepola opiskeli myös Lännen vähemmistökansallisuuksien yliopistossa.


title: Kalle Lepola

text: Vuonna 1922 Lepola palasi Suomeen, mutta hän joutui olemaan vangittuna poliittisista syistä vuosina 1922–1926. Lepola armahdettiin ja luovutettiin vankien vaihdossa Neuvostoliittoon. Hän menetti tällöin myös Suomen kansalaisuuden. Palattuaan Neuvostoliittoon Lepola oli Suomen vallankumousliikkeen tutkijakunnan jäsenenä vuonna 1927 ja Vapaus-lehden päätoimittajana vuodesta 1930. Lepola vangittiin syyskuussa 1937, tuomittiin kuolemaan syytettynä vakoilusta ja vastavallankumouksellisesta toiminnasta ja ammuttiin saman vuoden marraskuussa.


title: Kalle Lepola

text: Lepola oli naimisissa vuodesta 1913 Lydia Albertina Suomäen kanssa.


title: Kalle Lepola

text: Lepolan veljentytär oli Sosialistisen Työväenpuolueen puheenjohtaja Lahja Kivinen.


title: Kissaihmiset

text: Kissaihmiset (, myös "Kissaihmisiä") on Val Lewtonin tuottama ja Jacques Tourneurin ohjaama yhdysvaltalainen kauhuelokuva vuodelta 1942. Pääosaa esittää Simone Simon. Hän näyttelee naista, joka uskoo olevansa kissaihminen, joka muuttuu pantteriksi ollessaan mustasukkainen.


title: Kissaihmiset

text: "Kissaihmiset" oli ensimmäinen Val Lewtonin tuottama elokuva. Kuten Lewtonin myöhemmätkin kauhuelokuvat, se keskittyy hienovaraiseen ja vihjailevaan kauhuun, jossa katsojalle ei näytetä kaikkea.


title: Kissaihmiset

text: Serbialainen Irena Dubrovan on eläintarhassa piirtämässä mustaa pantteria. Hän tutustuu siellä komeaan Oliver Reediin, jonka hän vie asuntoonsa teelle. Myöhemmin he viettävät häitää serbialaisessa ravintolassa. Kissamainen nainen kutsuu serbiaksi Irenaa sisarekseen. Irena on peloissaan ja torjuu pahan enteen.


title: Kissaihmiset

text: Nuoripari ei kuitenkaan nuku yhdessä, sillä Irena pelkää sisällään olevan kissaihmisen pääsevän valloilleen. Irena suostuu tapamaan psykiatri Juddin. Hypnoosissa hän kertoo olevansa kissaihmisten kirouksen vainoama ja tuomittu muuttumaan aika ajoin pantteriksi. Psykiatrin mielestä kaikki on kuitenkin vain lapsuuden traumoja ja heidän olisi yritettävä parantaa ne.


title: Kissaihmiset

text: Irena alkaa epäillä, että Oliverilla on suhde Alicen kanssa. Kerran hän näkee heidät yhdessä kahvilassa. Alice lähtee yksin kotiin ja Irena seuraa häntä. Alice on levoton, sillä hän vaistoaa jonkun seuraavan häntä, mutta ketään ei näy missään. Sähisevä ääni pelästyttää hänet, mutta se onkin vain avautuva bussinovi. Myöhemmin Alice menee talonsa uima-altaalle, jossa jokin eläin näyttää väijyvän häntä, mutta hän näkee vain sen varjon. Alice huutaa apua ja Irena ilmestyy paikalle ja sanoo etsivänsä Oliveria. Alicen vaatteet on raadeltu riekaleiksi.


title: Kissaihmiset

text: Alice puhuu epäilyistään tohtori Juddille, joka tapaa jälleen Irenan. Irena kertoo muistikatkoista. Judd pyytää Irenaa unohtamaan kotikylänsä legendat ja heittämään pois kaikki kissaesineet. Helpottunut Irena palaa kotiin, jossa Oliver kertoo haluavansa avioeron. Irenan muutos on tapahtunut liian myöhään.


title: Kissaihmiset

text:
Oliver ja Alice ovat ylitöissä toimistossa, kun pantteriksi muuttunut Irena ahdistelee heitä. Oliver saa häädettyä sen krusifiksilla. Judd odottaa Irenaa tämän asunnossa. Kun Judd suutelee Irenaa, hän muuttuu pantteriksi ja tappaa Juddin. Irena pakenee eläintarhaan ja vapauttaa mustan pantterin, joka tappaa hänet.
RKO uusi johtaja Charles Koerner oli antanut Val Lewtonille taiteellisen vapauden tehdä elokuvia neljällä ehdolla:
Lewton suostui ehtoihin.


title: Kissaihmiset

text: Koerner oli kuullut kutsuilla vetävän nimen ”Kissaihmiset” ja antoi Lewtonille tehtäväksi tuottaa sen niminen elokuva. DeWitt Bodeen kirjoitti käsikirjoituksen ensimmäisen version vajaassa kolmessa viikossa. Lewton arvosti ryhmätyötä ja elokuvan tekijät muodostivat ryhmän, joka työsti käsikirjoituksen. Viimeisessä vaiheessa Lewton kirjoitti käsikirjoituksen vielä kerran kokonaan uudestaan.


title: Kissaihmiset

text: Lewton oli heti ensimmäiseksi poistanut elokuvasta hirviöhahmot. Hän uskoi psykologiseen pelkoon, jota tuntemattomat asiat aiheuttivat. Kauhun aiheuttajaan tuli vain vihjata – ei koskaan näyttää. Tällainen tyyli sopi myös hyvin B-luokan budjetin aiheuttamiin rajoituksiin – RKO ei voisi näin pienellä rahalla kilpailla Universalin hirviöelokuvien kanssa.


title: Kissaihmiset

text: Elokuva kuvattiin vajaassa kuukaudessa 28.7.-21.8.1942. Elokuvassa käytettiin lavasteista aikaisemmista elokuvista (muun muassa "Mahtavat Ambersonit") ja jos lavasteet eivät olleet viimeisteltyjä, kuvaaja Musuraca peitti puutteet varjoilla.


title: Kissaihmiset

text: RKO:n johtaja Koerner ei ollut tyytyväinen ensimmäiseen versioon, sillä siinä näytettiin liian vähän mustaa pantteria, jonka studio oli vuokrannut. Elokuva oli kuitenkin kuvattu 24 päivässä ja alittanut budjetin. Lewtonin järjestämä ennakkonäytös oli kuitenkin menestys kuten myös varsinainen ensi-ilta New Yorkissa ja ympäri Yhdysvaltoja.


title: Kissaihmiset

text: Taloudellisesti "Kissaihmiset" menestyi erittäin hyvin. Se tuotti maailmanlaajuisesti noin 4 000 000 dollaria ja pelasti RKO:n vararikolta.


title: Kissaihmiset

text: Lewton sai 1943 tehtäväksi tuottaa jatko-osan "Kissaihmisille" ja elokuvan nimen täytyi olla "Kissaihmisten kirous" ("The Curse of the Cat People", 1944). Siitä ei kuitenkaan tullut kauhuelokuvaa, sillä Lewton teki elokuvan mielikuvitusmaailmassa elävästä pikkutytöstä. Elokuva oli Robert Wisen ensimmäinen ohjaustyö.


title: Kissaihmiset

text: Paul Schrader teki elokuvasta uuden version 1982: "Kissaihmiset". Pääosaa esitti Nastassja Kinski. Schrader näyttää kaiken sen, minkä Lewton jätti näyttämättä.


title: Mårten Westö

text: Mårten Westö (s. 15. toukokuuta 1967) on ruotsiksi kirjoittava suomalainen kirjailija. Hän on opiskellut Helsingin yliopistossa ja Svenska social- och kommunalhögskolanissa ja alun perin kouluttautunut toimittajaksi, mutta ryhtyi myöhemmin kääntäjäksi ja kirjailijaksi.


title: Mårten Westö

text: Westön poika on jalkapalloilija Johannes Westö ja veli kirjailija Kjell Westö.


title: Nina Skeime

text: Nina Skeime (s. 21. toukokuuta 1962) on norjalainen maastohiihtäjä, joka kilpaili aktiivisesti vuosina 1982–1991. Hän voitti hiihdon maailmanmestaruuskilpailussa vuonna 1987 Oberstdorfissa hopea- ja vuonna 1989 Lahdessa pronssimitalin 4x5 kilometrin viestissä.


title: Nordic Trophy 2007

text: Jääkiekon pohjoismaisten seurajoukkueiden epävirallinen mestaruusturnaus Nordic Trophy pelattiin syksyllä 2007 toista kertaa. Mukana olivat samat neljä joukkuetta Suomesta ja neljä joukkuetta Ruotsista kuin edellisenäkin vuonna. Yksinkertaisen runkosarjan jälkeen pelattiin sijoitusottelut Helsingin jäähallissa. Niissä kohtasivat runkosarjan 1. ja 2., 3. ja 4., 5. ja 6. sekä 7. ja 8. Näin siis edellisvuodesta poiketen pronssi ratkaistiin pronssiottelulla. Turnauksen voitti Oulun Kärpät.Finaali


title: Nordic Trophy 2007

text:
Pronssiottelu
Ottelu 5. sijasta
Ottelu 7. sijasta


title: Aleksander Allila

text: Aleksander Allila (synt. Allinen, 14. huhtikuuta 1890 Suistamo – n. 1933 Neuvostoliitto) oli suomalainen maalari, joka toimi Sosialistisen työväen ja pienviljelijöiden vaalijärjestön kansanedustajana vuosina 1924–1927. Allila muutti myöhemmin Neuvostoliittoon, jossa hän joutui vankileirille ja katosi.


title: Aleksander Allila

text: Allilan vanhemmat olivat työmies Stepan Allinen ja Maria Torssonen. Kansakoulun käynyt Allila työskenteli vuoteen 1912 saakka maalarina kotiseudullaan Laatokan Karjalan Suistamolla ja jatkoi sen jälkeen ammattiaan Helsingissä. Hän oli Suomen sosialidemokraattisen nuorisoliiton Uudenmaan piiritoimikunnan jäsen sekä Työväen järjestönuorten varapuheenjohtaja. Vuoden 1918 sisällissodan päätyttyä Allila oli vankilassa poliittisista syistä.


title: Aleksander Allila

text: Vapauduttuaan Allila oli mukana Suomen Sosialistisen Työväenpuolueen toiminnassa ja puolueen lakkauttamisen jälkeen Sosialistisessa työväen ja pienviljelijöiden vaalijärjestössä, jonka edustajana hänet valittiin eduskuntaan 1924. Vuonna 1926 Allila tuomittiin kolmen kuukauden vankeusrangaistukseen rikoslain 16. luvun perusteella, joka käsittää rikoksia julkista viranomaista ja yleistä järjestystä vastaan. Hän siirtyi Neuvostoliittoon vuonna 1932, jonka jälkeen Allila nähtiin viimeisen kerran elossa vuotta myöhemmin työleirillä Leningradin alueella.


title: Yleistetty lineaarinen malli

text: Yleistetyt lineaariset mallit () on laaja tilastotieteen malliluokka, jonka avulla voidaan mallintaa erityyppisiä ja eri jakaumia noudattavia vastemuuttujia. Lineaarinen malli on yksi yleistetyn lineaarisen mallin erikoistapaus, eikä se sovi käytettäväksi kaikissa tilanteissa sen oletuksista johtuen. Esimerkiksi positiivisien vasteiden, lukumäärävasteiden ja binomisten vasteiden mallinnukseen yleistetty lineaarinen malli sopii lineaarista mallia paremmin. Myös epälineaariset yhteydet muuttuja muunnostenkin jälkeen saattavat koitua lineaarisen mallin ongelmaksi, koska vakiovarianssioletus ei aina ole voimassa. Yleistettyjen lineaaristen mallien muita tunnettuja erikoistapauksia ovat logistinen malli ja Poisson-regressio.


title: Yleistetty lineaarinen malli

text: Yleistetyt lineaariset mallit ovat siis klassisten lineaaristen mallien perheen sellainen laajennus, josta löytyy sopiva malli kaikkiin edellä olleisiin lineaarisen mallin kannalta ongelmallisiin esimerkkitilanteisiin. Yleistetyn lineaarisen mallin systemaattinen osa on edelleen lineaarinen, mutta se ei ole välttämättä suoraan "Y":n odotusarvo, vaan mahdollisesti joku sen tunnettu muunnos.


title: Yleistetty lineaarinen malli

text: Kaavassa "g()" on jokin linkkifunktio, joka määrittää vastemuuttujan suhteen lineaariseen malliin. Linkkifunktiolle ei ole muita rajoitteita kuin, että se on monotoninen ja derivoituva. Linkkifunktioita ovat mm. "g"("µ") = log("µ") ja "g"("µ") = 1/"µ".


title: Yleistetty lineaarinen malli

text: Periaatteessa yleistetyt lineaariset mallit ovat läheistä sukua muunnettujen vasteiden lineaariselle mallille. Erona on se, että muunnos tehdään yleistetyissä lineaarisissa malleissa odotusarvolle eikä vastemuuttujalle. Etuna yleistettyjen lineaaristen mallien käytössä muunnettujen lineaaristen mallien sijaan on se, että varianssifunktion ei tarvitse olla vakio ja yleisesti yleistetyt lineaariset mallit tuottavat luotettavampia tuloksia.


title: Yleistetty lineaarinen malli

text: Yleistetyllä lineaarisella mallilla on kolme perusoletusta:


title: Yleistetty lineaarinen malli

text: Linkkifunktion valintaan vaikuttaa vastemuuttujan tyyppi ja jakauma. Linkkifunktio valitaan siis aineistoon sopivaksi. Sellaista linkkifunktiota, jolle pätee "η = g(µ) = θ", kutsutaan kanoniseksi linkkifunktioksi ja sen käyttö helpottaa laskemista. Tämä on kätevää, jos kanoninen linkkifunktio sopii aineistoon riittävän hyvin, mutta linkkifunktion kanonisuus ei ole perustelu sen sopivuudelle. Normaalijakaumaan lineaarisella mallilla kanoninen linkkifunktio on identtinen eli "g"(µ) = "µ". Binomijakauman kanoninen linkkifunktio on logistinen "g"("µ") = "log"["µ"/(1- "µ")].


title: Yleistetty lineaarinen malli

text:
Eksponenttiperheen logaritminen uskottavuusfunktio tunnetulla hajontaparametrilla "Ф" voidaan kirjoittaa muodossa:
Pistemääräfunktio on osittaisderivaatta logaritmisesta uskottavuusfunktiosta. Suurimman uskottavuuden estimaatti saadaan ratkaisemalla pistemääräfunktio, kun se asetetaan nollaksi. Uskottavuusyhtälöt ovat "ß":n suhteen epälineaarisia, jos linkkifunktio on epälineaarinen." ß":n estimoimiseen tarvitaan siten iteratiivinen menetelmä, joista yksinkertaisin on Newton-Raphson –menetelmä.


title: Yleistetty lineaarinen malli

text:
Yleistetyn lineaarisen mallin devianssi on:
jossa "l(.;y)" on odotusarvovektorin "µ" ja hajontaparametrin "Ф" logaritminen uskottavuusfunktio ja "l(y, Ф;y)" on saturoidun, eli täydellisesti aineistoon sopivan mallin, uskottavuus. Skaalattu devianssi saadaan jakamalla devianssi hajontaparametrilla "Ф". Devianssilla on tärkeä rooli mallin sopivuuden tarkastelussa (kts. mallintaminen).


title: Yleistetty lineaarinen malli

text:
Yleistettyjen lineaaristen mallien yksi perusoletus (1) on vastemuuttujan jakauman kuuluminen eksponenttiperheeseen. Usein on kuitenkin niin, ettei vastemuuttujan jakaumaa tunneta. Tämä ei kuitenkaan nouse ongelmaksi, sillä estimointi voidaan tehdä myös jakaumasta johdetun varianssifunktion avulla. Ensimmäinen oletus eksponenttiperheestä voidaan siten korvata oletuksella:
Nyt ei kuitenkaan ole olemassa uskottavuusfunktiota, joten esimerkiksi devianssi täytyy määrittää kvasiuskottavuusfunktion avulla. Kvasiuskottavuusfunktio toimii kuten tunnetun jakauman uskottavuusfunktio ja esimerkiksi sen avulla voidaan laskea suurimman uskottavuuden estimaatteja.


title: Yleistetty lineaarinen malli

text: Mallintamisen prosessi alkaa jo tutkimusasetelman muodostamisesta ja otoksen poimimisesta. Suunnittelu on erityisen tärkeä vaihe, koska se määrää pitkälti sen, millainen ja kuinka hyvä malli aineiston pohjalta voidaan muodostaa. Aineiston keruun jälkeen valitaan mallityyppi, estimoidaan se ja tarkastellaan vielä mallin sopivuutta. Lopuksi tehdään johtopäätökset ja kirjoitetaan aiheesta raportti.


title: Yleistetty lineaarinen malli

text: Lähtökohtaisesti on tärkeää, että malliin on valittu vastemuuttujan tyypille sopiva linkkifunktio. Huolellisenkin mallin valinnan jälkeen voi kuitenkin käydä niin, että malli istuu huonosti aineistoon. Mallin sopivuutta aineistoon voidaan tutkia erilaisilla kriteereillä. Erityisesti kannattaa kiinnittää huomiota, mallin jäännösten vaihteluun, ylihajontaan, poikkeaviin ja puuttuviin havaintoihin sekä selittäjien kykyyn selittää vastemuuttujan vaihtelua. Jos mukana on useampia kilpailevia malleja, kannattaa lisäksi vertailla näiden mallien niin sanottuja informaatiokriteereitä (AIC ja BIC).


title: Yleistetty lineaarinen malli

text:
Yleistetyillä lineaarisilla malleilla niin sanottujen raakojen residuaalien ("y"-"µ") jakauma on usein vino ja ne riippuvat odotusarvosta "µ". Tämän vuoksi jäännöksistä tarvitaan myös yleistetty versio, joka voidaan tehdä monin eri tavoin.
Yksinkertaisin korjaus voidaan tehdä jakamalla raakaresiduaalit neliöjuuressa olevan odotusarvon varianssifunktion ja painon suhteella. Näitä jäännöksiä kutsutaan Pearsonin jäännöksiksi.
Muita muunnosresiduaali vaihtoehtoja ovat devianssijäännökset ja Anscomben jäännökset. Kummatkin antavat likimain samanlaiset jäännökset, mutta devianssijäännökset ovat laskennallisesti helpompia.


title: Yleistetty lineaarinen malli

text: Devianssi on luonnollinen mittari mallin sopivuuden tarkastelulle. Kun malli sopii täydellisesti aineistoon, sen devianssi on nolla. Eli mitä pienempi on devianssi, sitä paremmin malli toimii aineistoissa. Kun hajontaparametri "Ф" on tunnettu (binomi- ja Poisson-mallit), voidaan skaalatun devianssin avulla tutkia onko "Ф":n arvo aineistossa oikea. Ylihajonnalla tarkoitetaan sitä, että aineistosta estimoitu hajontaparametri on suurempi kuin oletettu. Binomi- ja Poisson-malleille reilusti vapausasteita ("n"-"p") suuremmat devianssiarvot viittaavat ylihajontaan.


title: Yleistetty lineaarinen malli

text:
Devianssia käytetään apuna myös mallin selittäjien merkitsevyyden tarkastelussa uskottavuusosamäärän testin muodossa. Uskottavuusosamäärän testillä testataan nollahypoteesia formula_9 Jos nollahypoteesi kyetään hylkäämään, niin voidaan päätellä selittäjien olevan tilastollisesti merkitsevä vastemuuttujan vaihtelun selittämisessä.
Testisuure saadaan laskemalla:
Jos hajontaparametri "Ф" on tunnettu, testisuure noudattaa χ²-jakaumaa parametrein ("p"-"q"). Jos hajontaparametri on estimoitava, noudattaa testisuure F-jakaumaa parametrein "p-q, n-p".


title: Yleistetty lineaarinen malli

text: Poikkeavat ja puuttuvat havainnot saattavat vaikuttaa huomattavasti mallin sopivuuteen. Poikkeavat havainnot voivat huonontaa mallin sopivuutta kahdella tavalla; ne ”vääntävät” mallin sovitetta ja vaikuttavat regressiokertoimiin tai niiden jäännökset ovat selkeästi muita suurempia. Poikkeavia havaintoja voidaan tutkia muun muassa Cookin mitan tai vipuvoiman avulla.


title: Yleistetty lineaarinen malli

text: Puuttuvat tiedot ovat ongelma, jos niitä on paljon ja etenkin, jos kadon ja vastemuuttujan "Y" välillä on yhteys (MNAR). Puuttuvien tietojen käsittelemättä jättäminen on hyväksyttävää, jos kato on satunnaista ja sitä on vain vähän. Muussa tapauksessa puuttuvat havainnot kannattaa joko asianmukaisesti imputoida tai mallintaa aineisto erikseen puuttuvien ja havaittujen havaintojen kesken.


title: Yleistetty lineaarinen malli

text: Akaiken informaatiokriteerin (AIC) ja Bayesilaisen informaatiokriteerin (BIC) avulla voidaan vartailla kilpailevia malleja. Mallia, jolla on pienin AIC (tai BIC), pidetään parhaana.


title: Yleistetty lineaarinen malli

text: Vastemuuttujan jakauma mallia varten ja mallin linkkifunktio pitää valita aina aineistoon sopivaksi. Koska yleistetyt lineaariset mallit ovat laaja malliperhe, eri tilanteisiin sopivat erilaisen mallit jakaumineen ja linkkifunktioineen.


title: Yleistetty lineaarinen malli

text:
Kun vastusvaihtoehtoja on kaksi (0 tai 1), vastemuuttujana on positiivisten vasteiden (1) osuus kaikista: formula_11. "K" noudattaa binomijakaumaa "Bin"("m", "л"), jos positiivisen vasteen todennäköisyys "л" on kiinteä kussakin kovariaattiluokassa "m". Binomijakaumalle ylihajonta on hyvin yleistä, joka johtuu esimerkiksi ryvästymisestä.
Binomivasteen tapauksessa usein käytettyjä linkkifunktioita ovat:
Yleistetty lineaarinen malli binomisen vasteen tapauksessa on sama kuin logistinen regressiomalli, jos linkkifunktioksi valitaan logistinen linkkifunktio. Logistinen linkkifunktio on myös binomijakauman kanoninen linkki.


title: Yleistetty lineaarinen malli

text:
Kun vastemuuttuja "Y" on lukumäärä, joille ei ole määritettävissä ylärajaa, puhutaan lukumäärävasteesta. Tyypillisesti "Y" on joltain alueelta ja ajanjaksolta havaittujen tapausten määrä. Jos kyseiset tapaukset voidaan olettaa toisistaan riippumattomiksi ja niiden intensiteetti "λ" vakioksi, noudattaa lukumäärävaste Poisson-jakaumaa. Sopiva linkkifunktio on log.
Kuten binomijakauman tapauksessakin, ylihajonta on Poisson-jakaumassa yleistä.


title: Yleistetty lineaarinen malli

text:
Lukumäärävasteisiin liittyy keskeisesti käsite offset. Offset on hyödyllinen silloin, kun havaintojen aikaikkuna vaihtelee. Tämä aikaikkunan vaihtelu voidaan huomioida mallissa offsetin avulla. Kun linkkifunktio on logistinen, offset saadaan malliin mukaan:
jossa "T" on aikaikkuna.


title: Yleistetty lineaarinen malli

text: Luokitteluasteikollisia vastemuuttujia voidaan käsitellä binomivasteiden yleistyksenä, missä vasteena on luokka. Järjestysasteikolliset muuttujat poikkeavat luokitteluasteikollisista siten, että luokkien välillä on selkeä, luonnollinen järjestys. Kuhunkin kovariaattiluokkaan "i" liittyy Q-ulotteinen vastevektori "Y" = ["K"/"m", "K"_/"m",…,"K"/"m"].


title: Yleistetty lineaarinen malli

text:
Multinominaalijakauma on yleistys binomijakaumasta. Eli kun kategorioita on enemmän kuin kaksi kyseessä on multinominaalijakauma. Jakauma on muotoa:
Multinominaalijakauma ei sellaisenaan kuulu eksponenttiperheeseen, mutta se voidaan määrittää Poisson-jakauman kautta.
Olkoon "K", "K",…, "K" ovat Poisson-jakautuneita satunnaismuuttujia odotusarvoilla "λ", "λ",…,"λ". Summa "m" = "K" + "K" +…+ "K" on Poisson-jakaumaa noudattava satunnaismuuttuja odotusarvolla "λ" = "λ" + "λ" +…+ "λ". Siten ehdollinen jakauma on multinominaalijakauman muotoinen:


title: Yleistetty lineaarinen malli

text: Koska formula_19 kyseessä on multinominaalijakauma.


title: Yleistetty lineaarinen malli

text: On hyvä huomata, että mallista on jätettävä yksi luokka pois analyysia varten. Tämä poisjätetty luokka toimii ns. vertailuluokkana. Sopiva linkkifunktio lukumäärävasteille on logistinen linkki.


title: Yleistetty lineaarinen malli

text: Kun vastemuuttuja on jatkuva, joka voi saada vain positiivisia arvoja, puhutaan positiivisesta vasteesta. Ei-negatiivinen vaste voi saada myös nollahavaintoja. Usein positiivisen ja ei-negatiivisen vasteen jakauma on vino, johon on reagoitava. Malleissa, joissa on positiivinen vastemuuttuja, oletetaan variaatiokertoimen "C.V" olevan vakio.


title: Yleistetty lineaarinen malli

text:
Positiiviselle vasteelle on erilaisia mahdollisia jakaumia. Yksi vaihtoehto on Gamma-jakauma, jolla "C.V" on vakio. Gamma-jakaumalle mahdollisia linkkifunktioita ovat:
Käänteinen linkkifunktio on Gamma-jakuman kanoninen linkkifunktio. Tällä linkillä on tarpeen rajoittaa regressiokerrointa "ß", ettei sovitteet ole negatiivisia. Log-linkkifunktion kohdalla regressiokerrointa "ß" ei tarvitse rajoittaa.


title: Yleistetty lineaarinen malli

text: Gamma-jakautuneelle vastemuuttujalle on mahdollista käyttää myös log-normaalijakaumaa. Käytännössä vastemuuttujasta otetaan logaritmi ja oletetaan tämän muunnoksen noudattavan normaalijakaumaa. Myös käänteinen Gaussianin jakauma, Weibullin jakauma ja Pareto-jakauma ovat mahdollisia vaihtoehtoja positiiviselle vasteelle.


title: Yleistetty lineaarinen malli

text: R-ohjelmistolla voidaan helposti estimoida erilaisia yleistettyjä lineaarisia malleja. Mallissa pitää määritellä vastemuuttuja ja selittävät muuttujat, eksponenttiperheen muoto, linkkifunktio ja käytetty aineisto. Jos linkkifunktio jätetään ilmoittamatta, ohjelmisto käyttää automaattisesti kanonista linkkiä.


title: Yleistetty lineaarinen malli

text: Esimerkki mallin estimoimisesta:


title: Yleistetty lineaarinen malli

text: Lisätietoa yleistetyn lineaarisen mallin sovittamiseen R:ssä saa komennolla:


title: Anni Rytkönen

text: Anna (Anni) Johanna Rytkönen (o.s. Toppinen) () oli kauppiaan vaimo ja sosialidemokraattien kansanedustaja, joka siirtyi 1920-luvun lopulla Neuvostoliittoon.


title: Anni Rytkönen

text: Rytkösen vanhemmat olivat loinen Paavo Toppinen ja Anna Liisa Mod. Hän kävi kansakoulun ja meni naimisiin kauppias Heikki Rytkösen kanssa 1911 eläen sen jälkeen kauppiaan vaimona Iisalmessa vuoteen 1927 saakka. Anni Rytkönen oli SDP:n kansanedustajana vuosina 1919–1921 edustaen Kuopion läänin läntistä vaalipiiriä. Vuonna 1927 hän siirtyi Neuvostoliittoon jossa hän opiskeli Lännen vähemmistökansallisuuksien yliopistossa ja asui vuonna 1928 Leningradin alueen Kuivaisin kylässä, osallistui Neuvostonaisen aktiivien toimintaan vuonna 1932 sekä toimi Kopittalan kyläneuvoston opiskelupiirissä puoluehistorian ohjaajana. Rytkönen vangittiin vuonna 1937 tai 1938.


title: William Tanner

text: Karl William Tanner (sukunimi vuoteen 1904 Tarvainen, 17. toukokuuta 1884 Kuopio – 1935 jälkeen Neuvostoliitto) oli mekaanikko, Suomen Ammattijärjestön luennoitsija ja sosialistisen työväen ja pienviljelijöiden eduskuntaryhmän kansanedustaja.


title: William Tanner

text: Tannerin vanhemmat olivat postiljooni Albin Tarvainen ja Kristina Elisabet Räsänen. Hän kävi kansakoulun ja työskenteli mekaanikkona Suomessa, Kanadassa, Yhdysvalloissa ja Neuvostoliitossa. Tanner erotettiin valtionrautateiden koneosastolta 1910 ja hän oli eri maissa yhteensä 13 eri vankilassa. Hänet tuomittiin Yhdysvalloissa vuonna 1918 vakoilulain rikkomisesta 5 vuodeksi vankeuteen ja karkotettiin maasta 1922 armahduksen jälkeen. Tanner siirtyi ensin Neuvostoliittoon ja sieltä 1923 Suomeen.


title: William Tanner

text: Suomessa Tanner toimi Suomen ammattijärjestön luennoitsijana vuodesta 1925 ja oli valtiollisten vankien huoltoyhdistyksen järjestäjänä 1927. Hän oli sosialistisen työväen ja pienviljelijöiden eduskuntaryhmän kansanedustajana 1927–1930 edustaen Viipurin läänin itäistä vaalipiiriä. Tanner palasi Neuvostoliittoon 1930 ja siellä hän oli Kominternin palveluksessa ja vuonna 1935 hän toimi Lenin-koulun luennoitsijana ja Kalininin kellotehtaan johtajana. Tanner vangittiin vuonna 1935.


title: Verner Halén

text: Verner Robert Halén (11. heinäkuuta 1894 Turku – 1940 jälkeen, Neuvostoliitto) oli puuseppä ja sosialistisen työväen ja pienviljelijöiden eduskuntaryhmän kansanedustaja.


title: Verner Halén

text: Halénin vanhemmat olivat puuseppä Johan Verner Halén ja Fanny Lundström. Hän kävi kansakoulun sekä ammattikoulun ja työskenteli puuseppänä Turussa ja Kaarinassa. Halén oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Turun läänin eteläistä vaalipiiriä.


title: Verner Halén

text: Halén muutti 1930 Neuvostoliittoon jossa hän kävi 1930 poliittisen ohjaajan kurssin Petroskoissa ja toimi sen jälkeen Tunkuan piirin poliittisena ohjaajana 1933, "Punainen Tunkua"-lehden toimittajana 1935 sekä Tunkuan piirin valistusohjaajana 1937. Viimeksi Halénin tiedetään asuneen Leningradissa vuonna 1940.


title: Verner Halén

text: Halén oli naimisissa Helga Saurinin kanssa vuodesta 1914.


title: Yö voodoo-saarella

text: Yö voodoo-saarella () on Val Lewtonin tuottama ja Jacques Tourneurin ohjaama kauhuelokuvan klassikko vuodelta 1943. Elokuva perustuu väljästi Charlotte Brontën kirjaan "Kotiopettajattaren romaani".


title: Yö voodoo-saarella

text: Elokuva oli tuottaja Val Lewtonin ja ohjaaja Jacques Tourneurin toinen yhteistyö. Ensimmäinen oli ollut "Kissaihmiset" (1942).


title: Yö voodoo-saarella

text:
Betsy Connell, nuori sairaanhoitaja, etsii uutta työpaikkaa. Rikas liikemies tarjoaa hänelle töitä eräältä Karibianmeren saarelta. Betsy suostuu työhön, vaikka uusi työpaikka sijaitsee kaukana. Hänen tehtävänään on hoitaa miehen sairasta vaimoa, joka ei osaa enää puhua ja katsoo aina tyhjyyteen. Mitään ei ole tehtävissä, mutta Betsy haluaa auttaa häntä. Kuullessaan että saarella harjoitetaan voodoota, hän päättää kokeilla tepsisikö se sairaaseen naiseen.
Val Lewton ei pitänyt lainkaan elokuvan nimestä "I Walked with a Zombie" (suom. ”kävelin zombin kanssa”). RKO:n markkinointiosasto oli kuitenkin havainnut sen vetäväksi nimeksi ja sopimuksen mukaan Lewtonin oli pakko tehdä sen niminen elokuva. Lewton päätti käyttää elokuvan juonena Brontën "Kotiopettajattaren romaania", jonka tapahtumat siirrettiin nykyajan Karibianmeren saarelle ja mukaan lisättiin voodoota. Käsikirjoituksen muokkasivat Ardel Wray ja Curt Siodmak.


title: Yö voodoo-saarella

text: Mark Robson, joka leikkasi ja ohjasi useita Lewtonin elokuvia, oli sitä mieltä, että "Yö voodoo-saarella" oli tämän paras elokuva ja äärimmäisen kaunis elokuva.


title: Yö voodoo-saarella

text: Helsingin Sanomien Arto Pajukallion mukaan elokuva tyylittelee eksoottisilla miljöillä, runollisella kerronnalla ja aavemaisilla tunnelmilla, joiden kuvasto muurasi populaarikulttuurin zombi-käsityksen peruskiviä.


title: Väinö Pohjaranta

text: Väinö Johannes Pohjaranta (17. helmikuuta 1898 Porin maalaiskunta – 4. lokakuuta 1938 Vienan Kemin lähellä) oli sahatyömies ja sosialistisen työväen ja pienviljelijöiden eduskuntaryhmän kansanedustaja.


title: Väinö Pohjaranta

text: Pohjanrannan vanhemmat olivat mäkitupalainen Klas Oskar Pohjaranta ja Hilda Sofia Söderling. Hän kävi kansakoulun ja työskenteli sahatyömiehenä Porissa ja Porin maalaiskunnassa. Pohjaranta oli sosialistisen työväen ja pienviljelijöiden eduskuntaryhmän kansanedustajana 1929–1930 edustaen Turun läänin pohjoista vaalipiiriä. Hän oli myös Porin maalaiskunnan kunnanvaltuuston jäsenenä ja Suomen puuteollisuustyöväen liiton johtokunnan jäsenenä.


title: Väinö Pohjaranta

text: Pohjaranta siirtyi Neuvostoliittoon 1930 ja kävi siellä Karjalan puoluekoulua Petroskoissa 1931 ja maatalouskorkeakoulua 1932–1935. Hän oli Kersonin punktin poliittisena ohjaajana 1932 ja Uhtuan konetraktoriaseman poliittisena johtajana 1935–1936. Hänet erotettiin viimeksi mainitusta virasta ja alennettiin keväällä 1936 NKP:n jäsenestä jäsenkandidaatiksi.


title: Väinö Pohjaranta

text: Pohjaranta oli punanurkan hoitajana Vuokkimäellä 1937. Hänet pidätettiin toukokuussa 1938, tuomittiin vastavallankumouksellisesta toiminnasta ja ammuttiin. Pohjarannan maine palautettiin vuonna 1957.


title: Toivo Latva

text: Toivo Verner Latva (17. elokuuta 1902 Vaasa – 1937 jälkeen Neuvostoliitto) oli toimittaja ja sosialistisen työväen ja pienviljelijöiden eduskuntaryhmän kansanedustaja.


title: Toivo Latva

text: Latvan vanhemmat olivat työmies Johan Latva ja Eva Karvonen. Hän kävi kansakoulun ja työskenteli kirjaltajana Vaasassa sekä oli Työn Ääni -lehden vastaavana toimittajana Vaasassa 1924–1925 ja näyttelijänä Vaasan työväen teatterissa. Latva oli SKP:n organisaattori 1927–1928 ja sosialistisen työväen ja pienviljelijöiden eduskuntaryhmän kansanedustaja 1927–1928 Vaasan läänin eteläisestä vaalipiiristä. Latva oli myös Vaasan kaupunginvaltuuston jäsen ja Etelä-Pohjanmaan sosialistisen nuorisopiirijärjestön puheenjohtaja. Latva vieraili puolustusvaliokunnan jäsenenä Tuusulassa suojeluskuntien päällystöopistolla 1927.


title: Toivo Latva

text: Latva vangittiin huhtikuussa 1928 ja julistettiin edustajatoimeen oikeudettomaksi 2. marraskuuta 1928. STPV:n eduskuntaryhmä teki asiasta välikysymyksen syksyllä 1928. Ryhmän mielestä kansanedustajan koskemattomuutta oli loukattu törkeästi ja se vaati hallituksen asettamista syytteeseen valtakunnanoikeudessa. Latva istui poliittisista syistä saamaansa tuomiota vuoteen 1931. Hän oli yksi Tammisaaren pakkotyölaitoksen johtavista poliittisista vangeista yhdessä Adolf Taimin, Yrjö Enteen, Jaakko Kiven ja Abel Majasen kanssa. Heinäkuussa 1929 kyseiset johtajat siirrettiin Turun lääninvankilaan.


title: Toivo Latva

text: Vapauduttuaan 1931 Latva muutti Neuvostoliittoon, jossa hän opiskeli ensin Kansainvälisessä Lenin-koulussa, kunnes joutui keskeyttämään sen sairauden takia. Hän kuitenkin jatkoi opiskelua Lännen vähemmistökansallisuuksien yliopistossa Leningradissa 1932–1935. Latva käytti Neuvostoliitossa salanimeä Ragnar Friman. Latva työskenteli Vapaus-lehden toimittajana 1932–1933. Vuonna 1937 Latva vangittiin ja hän sai 10 vuotta vankeutta.


title: Toivo Latva

text: Toivo Latva oli naimisissa vuodesta 1927 Alli Johanna Ruostetojan kanssa. Myös Alli Latva oli aktiivinen kommunisti. Hän käytti Neuvostoliitossa ollessaan salanimiä Mirjam Rekola (LVKY:ssä) ja Ingrid Kollan (Lenin-koulussa). Vuonna 1938 Alli Latva pidätettiin ja hän joutui kärsimään pitkän rangaistuksen vankileirillä Karagandassa. Vapauduttuaan Latva jäi paikkakunnalle kanojen hoitajaksi. Vuonna 1966 hän pääsi muuttamaan Petroskoihin.


title: Mário Coluna

text: Mário Esteves Coluna (6. elokuuta 1935 Inhaca – 25. helmikuuta 2014 Maputo) oli mosambikilainen jalkapalloilija, joka muistetaan yhtenä Portugalin jalkapallomaajoukkueen historian parhaista keskikenttäpelaajista. Hänet valittiin vuonna 1999 Jalkapallon kansainvälisen historia- ja tilastoyhdistyksen ”vuosisadan eurooppalaisen pelaajan” äänestyksessä 60. sijalle.


title: Mário Coluna

text: Coluna syntyi Inhacan saarella aivan Mosambikin rannikolla. Hän pääsi SL Benficaan kaudella 1954–1955 ja pelasi uransa aikana 57 ottelua Portugalin maajoukkueelle. Otteluissaan Coluna ehti tehdä yhteensä kahdeksan maalia. Hän kuului Portugalin joukkueeseen vuoden 1966 MM-kilpailussa. Hän vetäytyi 1970-luvun alussa Olympique Lyonnais’sta.


title: Mário Coluna

text: Mosambik itsenäistyi vuonna 1975, jolloin Colunasta tuli maan jalkapalloyhdistyksen puheenjohtaja. Hän toimi vuosina 1994–1999 Mosambikin urheiluministerinä.


title: Mikko Virkki

text: Michel (Mikko) Virkki (15. marraskuuta 1870 Valkjärvi – 1921 jälkeen, Venäjä) oli huvilanomistaja ja sosialidemokraattien kansanedustaja, joka siirtyi Suomen sisällissodan jälkeen Venäjälle.


title: Mikko Virkki

text: Virkin vanhemmat olivat talollinen Petter Virkki ja Helena Virkki. Hän kävi kansakoulun ja oli sitten kaupanhoitajana, mäkitupalaisena, mökkiläisenä ja huvilanomistajana Kivennavalla ja Terijoella. Virkki oli SDP:n kansanedustajana 1908–1909, 1910–1914 ja 1917 edustaen Viipurin läänin itäistä vaalipiiriä. Hän oli myös Kivennavan osuusliikkeen hallintoneuvoston puheenjohtajana ja jäsenenä adressitoimikunnassa joka vastusti Kivennavan ja Uudenkirkon kuntien yhdistämistä Pietarin kuvernementtiin.


title: Mikko Virkki

text: Suomen sisällissodan aikana Virkki oli Suomen Pankin johtokunnan jäsen, ja sodan loppuvaiheessa hän siirtyi Venäjälle, jossa hän oli jäsenenä Pietarin suomalaisessa keskuskomiteassa. Virkki haavoittui Kuusisen klubin ammuskelussa 31. elokuuta 1920. Vuonna 1921 hän toimi Venäjän kommunistisen puolueen suomalaisten jaosten keskustoimiston rahastonhoitajana mutta sen jälkeen hänen vaiheistaan ei tiedetä. Mikko Virkin vaimo Katariina Virkki kuoli vuonna 1942 nälkään Leningradissa piirityksen aikana.


title: Mikko Virkki

text: Virkki oli naimisissa vuodesta 1894 Katariina Pyykön kanssa. Heidän tyttärensä Aliisa Virkki (s. 1898) meni naimisiin 1921 punaupseeri Simo Suden kanssa.


title: Kaliumbromaatti

text: Kaliumbromaatti (KBrO) on kalium- ja bromaatti-ionien muodostama epäorgaaninen ioniyhdiste. Se on väriltään valkoinen ja muodoltaan jauhetta tai kiteitä. Yhdistettä voidaan käyttää analyyttisessä kemiassa ja elintarvikelisäaineena.


title: Kaliumbromaatti

text: Kaliumbromaattia voidaan valmistaa joko johtamalla kaliumhydroksidin vesiliuokseen bromia tai kaliumbromidin elektrolyysillä. Ainetta käytetään analyyttisessä kemiassa elohopea-, aniliini- ja bromidisuolojen pitoisuuksien määrittämiseen.


title: Kaliumbromaatti

text: Sitä on käytetty enimmäkseen elintarvikelisäaineena (E924) erityisesti jauhojen leivontaominaisuuksien parantamiseen. Tavallisesti aine hajoaa leivontaprosessin aikana, mutta huonoissa olosuhteissa sitä saattaa jäädä valmiiseen tuotteeseen. Yhdisteen käytöstä on luovuttu Suomessa ja muissa Euroopan maissa, Kanadassa ja useimmissa muissa valtioissa sen mahdollisen karsinogeenisuuden vuoksi. Se on yhä sallittu Yhdysvalloissa, joskin siellä sen käytölle on määrätty rajoituksia ja leipureita on kehotettu luopumaan sen käytöstä.


title: Tuhoon tuomittu saari

text: Tuhoon tuomittu saari ("Isle of the Dead") on Val Lewtonin tuottama ja Mark Robsonin ohjaama yhdysvaltalainen kauhuelokuvan klassikko vuodelta 1945. Elokuvan pääosassa oli Boris Karloff.


title: Tuhoon tuomittu saari

text: Lewton joutui tavallisesti tekemään elokuvia sen mukaan, minkälaisia nimiä RKO:n markkinointiosasato keksi. "Tuhoon tuomittu saari" oli kuitenkin Lewtonin oma ehdotus. Hän oli saanut idean elokuvaan Arnold Böcklinin maalauksesta "Kuolleiden saari" ("Toteninsel"). Elokuva hyväksyttiin ja kuvaukset aloitettiin jo heinäkuussa 1944, mutta ne jouduttiin keskeyttämään Karloffin sairauden takia. Lewton ja Karloff tekivät "Ruumiinsieppaajat" ennen kuin elokuvan tekoa jatkettiin joulukuussa 1944.


title: Tuhoon tuomittu saari

text: Martin Scorsese teki 2009 listan 11 parhaimmasta kauhuelokuvasta. "Tuhoon tuomittu saari" oli toisella sijalla: ”Tässä Val Lewtonin elokuvassa, joka käsittelee saarelle saarroksiin jääneitä ruton uhreja Kreikan sisällissodan aikana, on hetki, joka aina onnistuu pelottamaan minua. Sanottakoon vain, että siihen liittyy ennenaikainen hautaaminen.”


title: Aleksandr Uljanov

text: Aleksandr Iljitš Uljanov (, 12. huhtikuuta 1866 Nižni Novgorod – 20. toukokuuta 1887 Pähkinälinna) oli venäläinen vallankumouksellinen ja Vladimir Leninin vanhin veli.


title: Aleksandr Uljanov

text: Aleksandr valmistui vuonna 1883 Uljanovskin lyseosta hyvin arvosanoin. Myöhemmin hän valmistui Pietarin yliopistosta pääaineena luonnontiede ja eläintiede. Aleksandr järjesti työläisten ja opiskelijoiden piirissä salaa kokouksia ja mielenosoituksia. Vuonna 1886 hän liittyi vallankumoukselliseen Narodnaja volja -järjestöön.


title: Aleksandr Uljanov

text: Uljanov osallistui Venäjän keisari Aleksanteri III:a vastaan suunnatun attentaatin suunnitteluun. 1. maaliskuuta 1887 hän ja eräät muut Narodnaja voljan jäsenet kuitenkin pidätettiin. Oikeudessa Uljanov piti poliittisen puheen. 8. toukokuuta hänet ja neljä muuta Narodnaja voljan terroristia, Pahomi Andrejuškin, Vasili Generalov, Vasili Osipanov ja Pjotr Ševyrjov, tuomittiin kuolemaan hirttämällä Pähkinälinnan vankilasaarella.


title: Aleksandr Uljanov

text: Aleksandrin kuolema oli Leninille järkytys, ja siitä alkoi hänen radikalisoitumisensa.


title: Colette Avital

text:
Colette Avital (, s. 1. toukokuuta 1940 Romania) on israelilainen poliitikko.
Hän on edustanut työväenpuoluetta knessetissä vuodesta 1999, jolloin hänet valittiin varasijalta Matan Vilnain erottua. Hän on knessetin maahanmuuttovaliokunnan puheenjohtaja


title: Ilse Aichinger

text: Ilse Aichinger (1. marraskuuta 1921 Wien – 11. marraskuuta 2016 Wien) oli itävaltalainen kirjailija.


title: Ilse Aichinger

text: Aichinger syntyi Wienissä juutalaiseen sukuun ja joutui sen johdosta natsien vainojen kohteeksi. Hän aloitti vuonna 1945 lääketieteen opinnot ja työskenteli alun perin vain sivutoimisena kirjoittajana. Hänestä tuli sittemmin eräs tunnetuimmista sodanjälkeisistä saksan kielellä työskennelleistä kirjailijoista. Teokset pohjautuivat suurilta osin hänen omiin kokemuksiinsa elämästä natsien aikana.